text:
SAY PANAG-BANTAYAN Hulyo 2014 | Say Panmoria na Dios ed Panagsigarilyo
Say pangamta ed panmoria To et ontulong ed sikan itunda so panagsigarilyo.
MANUNAN ARTIKULO
Sakey ya Epidemya ed Interon Mundo
Akin ya ag-itan napatunda anggaman pansasagpotan ya labanan itan?
MANUNAN ARTIKULO
Antoy Panmoria na Dios ed Panagsigarilyo?
Agbalot abitlad Biblia so sigarilyo, kanian panon tayon naamtaan?
TONGTONGAN NIPAAKAR ED SARAY TOPIC DIAD BIBLIA
Kasin Manisia Iray Tasi nen Jehova ed si Jesus?
No manisia ira, akin et say tawag ed sikara et aliwan Tasi nen Jesus?
Antoy Ilalo na Saray Inmuunan Atateng Ko?
Ibabaga na Biblia ya bilayen lamet na Dios iray inaatey anggan saray agmatunong a totoo. Akin?
ALIGEN SO PANANISIA RA
Asarag Toy Graben Ermen
No nipapaarap kad “andukey ya espada” na ermen, makatulong ed sika so alimbawa nen Maria, say ina nen Jesus.
Ebat ed Saray Tepet ed Biblia
Nagawa kasi so gagala parad dalin?


c: text/html

text:
Bilin nipaakar ed kabibilay na tuan Kristiano (9-21)
12 Kanian mikakasi ak ed sikayo, agagi, diad panamegley na panangabagey na Dios, ya iyapay yo ray laman yo+ bilang mabilay a bagat, masanto+ tan makapaliket ed Dios, sakey a sagradon panaglingkor tekep na pakayari yon mankatunongan.+2 Tan agkayo la manpapaimpluensya ed sayan sistema na mundo,* noagta manpasimbalo kayo diad panguman yo ed panagnonot yo,+ pian napaneknekan yo ed inkasikayo+ so maong tan makapaliket tan ayadyarin linawa na Dios.3 Ta diad panamegley na agnaparaan a kaabigan ya impatnag ed siak, ibagak ed balang sakey ed sikayo ditan ya agkayo maniisip na alabas ed sarili yo nen say manepeg yon isipen,+ noagta kada sakey et manisip diad paraan a pakapatnagan na limpion kanonotan unong ed pananisia ya inter na Dios ed sikato.+4 Ta no panon a say sakey a laman et walaan na dakel a kabiangan,+ balet agnampapara so usar na saratan,5 sikatayo met, anggaman dakel itayo, et saksakey itayon laman a nikasakey ed si Kristo, balet balang sakey ed sikatayo et kabiangan a mankaukolan ed sakey tan sakey.+6 Sirin, lapud nandurumay regalon inter ed sikatayo unong ed agnaparaan a kaabigan,+ a no propesiya itan, manpropesiya itayo unong ed pananisia tayo;7 odino no ministeryo itan, mantultuloy itayo ed satan a ministeryo; odino samay manbabangat, sikatoy mantultuloy ed panagbangat to;+8 odino samay mamapaseseg,* sikatoy mantultuloy a mamaseseg;*+ samay mangibubunog,* gawaen to itan a mabunbunlok;+ samay mangaasikaso,* gawaen to itan a maseeseet;*+ samay mangipapatnag na panangasi, gawaen to itan a malikeliket.+9 Nepeg a say panangaro yo et andiay pansimpisimpitan.+ Dimla yo so mauges;+ peket kayo ed maong.10 Diad aroan na sanaagi, ipalikna yoy masimoon a panamabli ed sakey tan sakey. Idaulo yo so* pangipanengneng na galang ed sakey tan sakey.+11 Magmaliw kayon makuli,* aliwan mangiras.+ Magmaliw kayon marlang ed espiritu.+ Manpaaripen kayo ed si Jehova.*+12 Manliket kayod ilalo. Mansungdo kayod kairapan.+ Manseet kayod pikakasi.+13 Manginabang kayod saray masanto unong ed saray nakaukolan da.+ Iyugali yoy mamarawes.+14 Itultuloy yon kerewen a nabendisyonan iramay mamapasegsegang;+ kerew yoy panamendisyon tan agkayo mansasalitay mauges.+15 Miliket kayo ed saramay manliliket; miakis kayo ed saramay onaakis.16 Moriaen so arum a singa ed panmoria yod inkasikayon dili;* agyo iteteen so nonot yo ed ataragey a bengatla, noagta paitonton kayo ed saray abeban bengatla.+ Agkayo magmamaliw a marunong ed dilin pakanengneng yo.+17 Agyo babalesen na mauges so siopaman a nanggaway mauges ed sikayo.+ Ikonsidera yo no antoy maabig diad pakanengneng na amin a totoo.18 No posible, diad anggaay nayarian yo, mikareenan kayod amin a totoo.+19 Agkayo ombabales parad inkasikayo, inad-arok ya agagi, noagta ikdan yo na pasen so sanok;*+ ta nisulat: “‘Kien ko so panangibales; siak so ombawi,’ kuan nen Jehova.”*+20 Balet “no say kabusol mo et narasan, pakan mo; no napgaan, painum mo; ta no gagawaen mo iya et bubuntonan mo na mandarlang iran ngalab so ulo to.”*+21 Agka padadaeg ed mauges, noagta itultuloy mon daegen so mauges diad panamegley na maong.+

robotstxt: allowed

filter: keep


text:
KAPITULO 87
Manplano—Usaren so Karunongan
ILUSTRASYON NIPAAKAR ED AGMATUNONG A MANAG-ASIKASO
“MIKAARO KAYO” ED PANAMEGLEY NA SARAY KAYAMANAN YO
Kapkapangibaga nen Jesus so ilustrasyon nipaakar ed anak ya abalang, tan malinew la komon ed saray ondedengel a managsingil na buis, eskriba, tan saray Fariseo a say Dios et mabulos a mamerdona ed saray magbabawin nankasalanan. (Lucas 15:1-7, 11) Natan et ipaarap nen Jesus so imano to ed saray disipulo to. Usaren to so sananey ya ilustrasyon, nipaakar ed sakey a mayaman a too a naamtaan ton aliway ginawa na manag-asikaso na abung to.
Imbaga nen Jesus ya apalsaan so manag-asikaso ya dadaraken toy kaykayarian na katawan to. Kanian imbaga na katawan to ya sikatoy ekalen to. Nanisip so manag-asikaso, “Anto la kasi gawaen ko, ta ekalen ak la na katawan ko bilang manag-asikaso to? Agko nayarian so mankotkot, tan ambaing ak a mipayabol.” Pian makapanparaan ed nagawad sikato, inkuan to: “Amtak lay gawaen ko pian awaten ak na totoo ed ayaman da sano naekal ak lan manag-asikaso.” Tinawag ton tampol iramay akautang, tan tinepetan to ra: “Pigaray utang mod katawan ko?”—Lucas 16:3-5.
Inmebat so inmuna: “Sanlasus a sukat na larak na olibo.” Satan et manga 2,200 litro a larak. Nayarin sayan akautang et walaay maawang a taneman na olibo odino sakey a negosyante a manlalakoy larak. Inkuan ed sikato na manag-asikaso: “Alam so kasulatan tan yurong ka tan isulat mon tampol so 50 [1,100 litro].”—Lucas 16:6.
Tinepetan na manag-asikaso so sananey: “Sika ey, pigaray utang mo?” Inyebat to: “Sanlasus ya angkakabaleg a sukat na trigo.” Satan et manga 22,000 litro. Inkuan na manag-asikaso ed sayan akautang: “Alam so kasulatan tan isulat moy 80.” Kanian binawasan to na 20 porsiento so utang.—Lucas 16:7.
Siansia nin say manag-asikaso so mamebemben ed negosyo na katawan to, kanian walay pakauley ton bawasan so utang na arum ed katawan to. Sanen binawasan toy utang da, sikatoy akikaaro ed saramay nayarin mangasi ed sikato no naekal ed trabaho.
Naamtaan lanlamang na katawan to so agawa. Anggaman pakalugian to itan, sikatoy mandinayew ed samay manag-asikaso tan kinomendaan to ta “anggaman agmatunong,” sikatoy “kinmiwas a marundunong.” Inkuan ni nen Jesus: “Mas marunong iray anak na sayan sistema na mundo nen saray anak na liwawa diad pidedeneng ed henerasyon da.”—Lucas 16:8.
Agkokonsintien nen Jesus so paraan na manag-asikaso, odino ipapaseseg toy masaol a panagnegosyo. Anto sirin so punto to? Inkuan tod saray disipulo to: “Mikaaro kayo diad panamegley na agmatunong iran kayamanan, pian anggano naupot iratan et awaten da kayo ed andi-anggaan iran ayaman.” (Lucas 16:9) On, walay naaralan tayod saya nipaakar ed pagmaliw a manonot ed arapen tan pangusar na karunongan. Saray lingkor na Dios, “saray anak na liwawa,” et kaukolan dan usaren iray materyal a kayarian da ed makabat a paraan, a sankanonot da so andi-anggaan a bilay.
Si Jehova a Dios tan say Anak to labat so nayarin mangawat ed sakey pian makaloob ed Panarian ed tawen odino diad Paraison dalin ed silong na satan a Panarian. Nepeg tayon panseetay mikaaro ed sikara diad pangusar ed saray materyal a kayamanan tayo pian suportaay interes na Panarian. Diad ontan et makaseguro tayon nawalaay andi-anggaan a bilay sano anggapo la ray balitok, pilak, tan arum nin materyal a kayamanan.
Imbaga met nen Jesus a saray matoor ed pangaasikaso tan panguusar dad antokaman a materyal a kayamanan da et matoor met ed pangasikaso dad saray bengatlan mas importante. “Kanian,” impaimano nen Jesus, “no agyo ipanengneng a napanmatalkan kayod panguusar yoy agmatunong iran kayamanan, siopay mangipiya ed sikayo na tuan kaykayamanan [singa say interes na Panarian]?”—Lucas 16:11.
Ibabangat nen Jesus iray disipulo to a mas dakel so ilaloan ed sikara no labay day naawat “ed andi-anggaan iran ayaman.” Agnayarin magmaliw a tuan lingkor na Dios so sakey no sikatoy aripen na agmatunong iran materyal a kayamanan. Sinampotan nen Jesus: “Anggapoy lingkor a nayarian toy magmaliw ya aripen na duaran katawan, ta balanglan busolen to imay sakey tan aroen to imay sananey, odino sikatoy mansiansia ed sakey tan balawen to imay sananey. Agyo nayarian so magmaliw ya aripen na Dios tan Kayamanan.”—Lucas 16:9, 13.


text:
Biblia ya Malinew, Mainomay ya Talosan, tan Sabien Toy Puso
“Say salita na Dios et mabilay.”
1. (a) Anton asainmin so inter na Dios ed si Adan? (b) Panon ya inusar na totoo na Dios so abilidad ya mangusar na lenguahe manlapu lad saman?
INIKDAN nen Jehova a Dios iray totoo na abilidad ya mangusar na lenguahe. Diad hardin na Eden, inikdan na Dios si Adan na asainmin ya ngaranan so amin ya ayayep. Inusar nen Adan so imahinasyon tan talino to pian dugaruga so niiter ton ngaran na kada ayep. (Gen. 2:19, 20) Manlapu lad saman, inusar na totoo na Dios so abilidad ya mansalita o mangusar na lenguahe pian dayewen si Jehova tan ipaamtad arum so gagala to. Diad panaon tayo, say sakey ya importantin ginawa pian nasuportaan so tuan panagdayew panamegley na lenguahe et say pangipatalos na Biblia.
2. (a) Anto ran prinsipyo so tinumbok na New World Bible Translation Committee ed panagpatalos na Biblia? (b) Antoy aralen tayod sayan artikulo?
2 Nilibo so patalos na Biblia. Say arum et susto so inkipatalos to base ed samay walad orihinal iran sulsulat, balet say arum et andi. Nen 1940’s, nanggawa so New World Bible Translation Committee na saray prinsipyo ed panagpatalos ya tinumbok ed masulok ya 130 ya lenguahe. Saraya et: (1) Nepeg ya pasantosen so ngaran na Dios diad pangipawil ed satan diad manepeg a pasen to ed Kasulatan. (Basaen so Mateo 6:9.) (2) Ipatalos ya literal so orihinal ya pinuyanan a mensahe no posible, balet ipasabi so dugan ideya no say literal ya patalos et pikeweten to so kabaliksan. (3) Mangusar na saray salitan mainomay ya basaen tan talosan. * (Basaen so Nehemias 8:8, 12.) Aralen tayo no panon ya inyaplika irayan prinsipyo diad 2013 a revised ya New World Translation, ontan met ed saray edisyon ed arum ya lenguahe.
MAMAPAGALANG ED NGARAN NA DIOS
3, 4. (a) Anto ran kadaanan ya manuskrito so pakabasaan na Tetragrammaton? (b) Antoy ginawa na dakel ya managpatalos na Biblia ed ngaran na Dios?
3 Amta na saray manaaral na kadaanan iran Hebreon manuskrito na Biblia, singa saray Dead Sea Scroll, ya dakel so nabasad saratan ya Tetragrammaton
4 Anggano malinlinew so ebidensya ya nepeg a nabasa so ngaran na Dios ed Biblia, inekal itan na dakel a managpatalos. Diad tua, kayari na duay taon manlapud impangi-release ed New World Translation of the Christian Greek Scriptures nen 1950, in-release so revised ya American Standard Version a tinawag ya Revised Standard Version. Ditan et inekal so ngaran na Dios, anta diad samay edisyon ya 1901 et pinansiansia na saray editor so ngaran na Dios. Akin? Oniay nabasa ed introduksion na satan ya patalos: “Say pangusar ed ngaran na alenleneg a Dios . . . et talagan agmanepeg ed pananisia na Kristianon Simbaan ed interon mundo.” Ontan met so ginawa ed dakel nin patalos diad Ingles tan arum nin lenguahe.
5. Akin ya importantin pansiansiaen so ngaran na Dios ed Biblia?
5 Akin ya seryoson bengatla no pansiansiaen odino ekalen so ngaran na Dios ed saray patalos na Biblia? Say sakey ya marunong a managpatalos et nepeg ton amtaen no anto so mensahen labay ya ipasabi na autor ta ditan akadepende no panoy pangipatalos to. Dakel ya bersikulo ed Biblia so mangipapanengneng ya importante so ngaran na Dios tan nepeg itan ya pasantosen. (Exo. 3:15; Sal. 83:18; 148:13; Isa. 42:8; 43:10; Juan 17:6, 26; Gawa 15:14) Si Jehova a Dios so Autor na Biblia tan pinuyanan to ray angisulat ed satan ya usaren so ngaran to ya nilibon beses diad saray kadaanan ya manuskrito. (Basaen so Ezequiel 38:23.) Kanian no ekalen na saray managpatalos itan ya ngaran, agda rerespetoen so Autor, si Jehova.
6. Akin ya diad revised a New World Translation et naaruman ni na anemira so pakabasaan na ngaran na Dios?
6 Diad panaon tayo, mas naaruman so paneknek ya nepeg ya pansiansiaen so ngaran na Dios ed Biblia. Diad 2013 ya revised a New World Translation, 7,216 a beses ya nabasa so ngaran na Dios, mas dakel itan na 6 nen samay 1984 ya edisyon. Say limara ed saratan et nabasad 1 Samuel 2:25; 6:3; 10:26; 23:14, 16. Say rason no akin ya inyan so ngaran na Dios ed saratan ya bersikulo et lapud nabasa itan diad saray adiskobrin Dead Sea Scroll ya mas daan ni na masulok ya 1,000 a taon no ikomparad Hebreon Masoretikon manuskrito. Ontan met, inyan so ngaran na Dios ed Uko-ukom 19:18 bilang resulta na impanaral a maong ed saray kadaanan ya manuskrito.
7, 8. Akin ya importante ed saray totoo na Dios so kabaliksan na ngaran to?
7 Importante ed saray tuan Kristiano so ngaran nen Jehova. Nabasa ed apendise na 2013 ya revised a New World Translation so balon impormasyon nipaakar ed satan ya ngaran. Natatalosan na New World Bible Translation Committee ya say ngaran na Dios et nanlapud salitan Hebreo ya ha·wah,’ a mankabaliksay “Pagmamaliwen to.” * Diad saray publikasyon tayo nensaman, sayan kabaliksan na ngaran na Dios et impaliwawa ya uusaren so Exodo 3:14 (NW) a ditan et nabasan: “Magmaliw Ak No Antoy Pilien Kon Pagmaliwan.” Kanian impaliwawa na 1984 ya edisyon ya say ngaran na Dios et mankabaliksay “pagmaliwen toy sarili to ya Mananumpal na saray sipan.” * Balet oniay nabasa ed Apendise A4 na 2013 ya edisyon: “Anggaman sayan ideya et nayarin kabiangan ed kabaliksan na ngaran a Jehova, ag-itan limitado ed no antoy pilien ton pagmaliwan. Kabiangan met ed satan so ideya a sarag ton pagmaliwen iray pinalsa to a gawaen so antokaman a nakaukolan pian nasumpal so gagala to.”
8 On, sarag nen Jehova ya pagmaliwen iray pinalsa to ed antokaman ya labay ton pagmaliwan da. Singa bilang, pinagmaliw na Dios si Noe ya managpaalagey na biong, pinagmaliw toy Bezalel ya marundunong a komikimey, pinagmaliw toy Gideon ya makpel a sundalo, tan pinagmaliw toy Pablo ya apostol ed saray nasyon. On, makabkabaliksan so ngaran na Dios ed saray totoo to. Atan so rason no akin ya agbalot ekalen na New World Bible Translation Committee so ngaran na Dios ed Biblia.
9. Antoy manunan rason no akin ya prayuridad so pangipatalos na Biblia ed dakel ya lenguahe?
9 Diad edisyon na New World Translation ed masulok ya 130 a lenguahe, pinagalangan so ngaran na Dios diad impangiyan ed satan diad saray bersikulon talagan kawalaan to. (Basaen so Malaquias 3:16.) Balet dakel a patalos na Biblia natan so angekal ed ngaran na Dios, tan sinalatan da itan na titulo, a singa say “Katawan” odino ngaran na dios ed lugar da. Atan so manunan rason no akin ya imprayuridad na Mananguley ya Ulop na Saray Tasi nen Jehova ya nipatalos ed dakel a lenguahe so Biblia ya mamapagalang ed ngaran na Dios.
MALINEW TAN SUSTON PATALOS
10, 11. Anto ray linmesan problema na saray managpatalos na New World Translation ed arum ya lenguahe?
10 Dakel so linmesan problema legan ya ipapatalos so New World Translation ed arum ya lenguahe. Singa bilang, inalig na datin edisyon ed Ingles so arum ya patalos na Biblia ya angusar na Hebreon salitan “Sheol,” singa ed Eclesiastes 9:10. Oniay datin nabasad satan: “Anggapo so kimey odino plano odino kakabatan odino karunongan diad Sheʹol, a laen mo.” Balet niay linmesan problema na saray managpatalos na Biblia diad arum a lenguahe: Say terminon “Sheol” et agnatatalosan na saray kaslakan ya manbabasa, anggapo itan ed saray diksionaryo da, tan iisipen na arum ya ngaran itan na sakey ya lugar. Lapud satan, inabuloyan iray managpatalos na New World Translation ya ipatalos so Hebreon salitan “Sheol” tan say Griegon terminon “Hades” bilang “Lubok.” Satan ya patalos et susto tan mas malinew.
11 Diad arum ya lenguahe, say Hebreon salitan neʹphesh tan Griegon salitan psy·kheʹ et naynay ya ipapatalos bilang “kamarerwa” (“soul” ed Ingles), balet aliway pakatalos na arum ed satan. Akin? Lapud diad arum a lenguahe, say salitan uusaren parad “kamarerwa” et nayarin ontutukoy ed bengatlan imortal ya papanisiaan na arum ya onsian ed laman no say sakey et ompatey. Pian napaliisan iyan aliwan pakatalos, inabuloyan iray managpatalos na New World Translation ya say usaren dan salita no ipatalos day “kamarerwa” et depende ed no antoy tutukoyen na satan base ed konteksto. Say nanduruman tutukoyen na salitan “kamarerwa” et impaliwawa ed apendise na New World Translation of the Holy Scriptures—With References. On, imprayuridad so pangipatalos ed teksto diad paraan a natalosan ya tampol, tan kaslakan et inyan lad paimanod leksab iray makatulong ya impormasyon.
12. Anto ray pigaran pananguman ya ginawad 2013 ya revised a New World Translation? (Nengnengen met so artikulon “Say 2013 ya Rebisyon na New World Translation,” ya walad sayan isyu.)
12 Anengneng ed saray tepet na saray managpatalos ya wala ni ray posiblin pansengegan na aliwan pakatalos ed Biblia. Kanian nen Setyembre 2007, inaprobaan na Mananguley ya Ulop so pangi-revise ed Ingles ya edisyon. Nilibon tepet na saray managpatalos na Biblia so nirepaso. Sinalatan iray daan la ya salitan Ingles, tan ginaway anggaay nayarian pian mas malinew tan mainomay ya talosan iray teksto balet napansiansian susto so ideya. Wala ray ginawa na saray managpatalos ed arum a lenguahe ya inyaplika met ed Ingles ya edisyon ya akatulong pian mas natalosan itan.
NAAPRESYAN MAONG
13. Antoy alikna na dakel ed 2013 ya rebisyon?
13 Antoy alikna na dakel lapud sayan revised ya New World Translation ed Ingles? Nilibon sulat na pisasalamat so naawat ed headquarters na Saray Tasi nen Jehova diad Brooklyn. Nanengneng tayoy liknaan na dakel ya agagi ed sayan sulat na sakey a sister: “Say Biblia et singa pananginan ya napnapnoy ankablin bato. No babasaen ko ray malinlinew a salita nen Jehova diad 2013 ya rebisyon, singak sasansakeyen ya kukuninengen so kada bato, ya pandinayewan koy kirlap, kolor, tan dakep to. Say mensahe na Kasulatan et impasabi ed simpli iran salita, kanian atulongan ak ya mas nakabat koy Jehova, ya singa ama ya akalakap ed siak legan ton ibabasad siak iray makarepreskon salita to.”
14, 15. Antoy nalilikna na totoo ed New World Translation ed arum ya lenguahe?
14 Aliwa labat ya say revised a New World Translation ed Ingles so naapresyan maong. Oniay imbaga na maedad a laki ya taga Sofia, Bulgaria nipaakar ed edisyon ya Bulgarian: “Pigay taon ko lan babasaen so Biblia, balet natan ak labat akabasa na patalos ya mainomay ya talosan tan onsabin tampol ed puso.” Onia met so komento na sakey a sister ya taga Albania nen naawat toy kompleton New World Translation ed lenguahe to: “Balibalin basaen so Salita na Dios ed Albanian! Talagan baleg a pribilehyo ya mitotongtong si Jehova ed sikami diad mismon lenguahe mi!”
15 Diad dakel ya bansa, mabli so Biblia tan matalag, kanian baleg a bendisyon no nawalaan kay Biblia. Oniay report ya nanlapud Rwanda: “Abaybayag ya ag-onaaligwas so dakel ya iyaaralan lapud anggapoy Biblia ra. Anggapoy isaliw day Biblia ya pinawalay simbaan da. Tan mabetbet ya agda natatalosan so kabaliksan na arum ya teksto, kanian ag-ira onaaligwas.” Balet anguman so situasyon nen apawala so New World Translation ed lenguahe da. Oniay imbaga na sakey ya pamilya ya taga Rwanda ya walaan na apatiran ananak ya tinedyer: “Talagan misalsalamat kamid si Jehova tan ed matoor tan makabat ya aripen ed sayan inter dan Biblia. Mair-irap so bilay mi tan anggapoy isaliw mi Biblia ya usaren na kada membro na pamilya mi. Balet natan et sansakey kami lay Biblia. Pian nipanengneng mi pisasalamat mid si Jehova, inagew-agew min babasaen so Biblia bilang pamilya.”
16, 17. (a) Antoy labay nen Jehova parad totoo to? (b) Antoy nepeg tayon gawaen?
16 Diad arapen, say revised ya New World Translation et nipatalos ni ed dakel a lenguahe. Manggaway paraan si Satanas pian napatunda itan ya kimey, balet matalek tayo ya labalabay nen Jehova ya sikatoy narengel na amin a lingkor to legan ton mitotongtong ed sikara diad malinew tan natalosan ya lenguahe. (Basaen so Isaias 30:21.) Onsabi so panaon ya ‘say dalin napano na kakabatan ed si Jehova, a singa saray danum et sakbongan da so dayat.’
17 Komon ta gawaen tayoy anggaay nayarian tayon usaren a maong so amin ya regalo nen Jehova, kaiba lad satan so patalos ya mamapagalang ed ngaran to. Abuloyan mon inagew-agew ya mitongtong si Jehova ed sika panamegley na Salita to. Lapud anggapoy limitasyon na pakayari to, sarag ton dengelen so amin ya pikakasi tayo. Satan a klase na komunikasyon so ontulong pian mas nakabat tayoy Jehova tan mas onaralem so panangaro tayod sikato.
^ par. 2 Nengnengen so Apendise A1 na revised a New World Translation tan say artikulon “How Can You Choose a Good Bible Translation?” ed The Watchtower ya Mayo 1, 2008.
^ par. 7 Wala ray reperensya ya ontan so ibabaga ra, balet ag-onabobon so arum ya scholar.
^ par. 7 Nengnengen so New World Translation of the Holy Scriptures


text:
Anto ray Agawaan La na Dios?
No labay mon nakabat ya maong so sakey a too, makatulong no amtaen mo ray agawaan to la tan saray subok ya alampasan to. Mipadpara, no labay mon nakabat ya maong so Dios, kaukolan mon amtaen no anto la ray agawaan to. Ompan agmo ilaloan ya dakdakel la manayay ginawa to nensaman ya pinanabangan tayo natan tan anggad arapen.
GINAWA NA DIOS SO AMIN YA BENGATLA PARAD PANKAABIGAN TAYO
Si Jehova a Dios so Makapadinayew a Manamalsa, tan “saray agnanengneng a kualidad to . . . et sankanengneng manlapu la nen pinalsa so mundo, lapud naaamtaan iratan ed panamegley na saray pinalsa.” (Roma 1:20) “Sikato so amalsa na dalin ed panamegley na pakayari to, say angiletneg ed mabunan dalin diad panamegley na karunongan to tan say angibilkag ed tawen diad panamegley na pakatalos to.” (Jeremias 10:12) Nanengneng met ed saray makapadinayew ya pinalsa na Dios ya importante tayo ed sikato.
Isipen pa no panon ya ginawa na Dios ya espisyal so too diad impangiter tod sikatayo na saray kualidad ya walad sikato. (Genesis 1:27) Labay ton ibaga, inikdan to tayoy abilidad ya anggan panon et nipanengneng tayo ray agnaparaan ya kualidad to. Pinalsa to tayo ya walaan na espiritualidad, odino abilidad ya talosan so kanonotan tan saray prinsipyo to. No aligen tayoy panagnonot to tan unoren tayo ray prinsipyo to, magmaliw ya mas maliket tan makabaliksan so bilay tayo. Sakey ni, inikdan to tayo na tsansa ya makapikaaro ed sikato.
Say dalin et pakapatnagan ya labay na Dios ya magmaliw tayon maliket. Insulat nen apostol Pablo ya say Dios et “angiter na pantasi diad panamegley na saray maong a ginawa to, ya iikdan to [tayoy] uran manlapud tawen tan mabunga iran panaon, a pepeneken to [tayoy] naakan tan paliliketen toy kapusoan [tayo].” (Gawa 14:17) Aglabat basta inter na Dios iray nakaukolan tayo pian manbilay. Imbes, dakdakel tan nanduruma so intarya to pian panliketan tayoy bilay. Balet mas dakdakel ni so labay ya iter na Dios ed sikatayo.
Ginawa nen Jehova so dalin pian panayaman na totoo ed andi-anggaan. Ibabaga na Biblia: “Say dalin et inter tod saray anak na totoo,” tan “agto pinalsa ya andiay gagala, noagta ginawa ton panayaman.” (Salmo 115:16; Isaias 45:18) Siopay manayam ed dalin tan panon kabayag? “Saray matunong et tawiren day dalin, tan manbilay ira ditan diad andi-anggaan.”—Salmo 37:29.
Kanian ginawa nen Jehova so inmunan laki tan bii, si Adan tan Eva, tan impanayam to rad paraiso diad dalin “pian mantanem tan mangasikaso ed satan.” (Genesis 2:8, 15) Inikdan ira na Dios na nankaduan kimey ya makapaliket: “Manbunga kayo tan manparakel kayo, pano yoy dalin tan uleyan yo.” (Genesis 1:28) Kanian sarag komon nen Adan tan Eva so manbilay ya maliket diad dalin ed andi-anggaan. Makapaermen balet ta pinili dan ag-unoren so Dios tan satan so rason no akin ya agla ra kaiba ed “saray matunong” ya ‘manawir ed dalin.’ Balet nanengneng tayo ya anggan onman so ginawa ra, ag-anguman so gagala nen Jehova parad sikatayo tan ed dalin. Pero amtaen tayo ni no anto ray arum ya agawaan la na Dios.
IMPAISULAT NA DIOS SO SALITA TO
Say Biblia et tatawagen met ya Salita na Dios. Akin et impaisulat na Dios so Biblia? Say manunan rason et pian sikatoy nakabat tayo. (Proverbio 2:1-5) Tua, ag-eebatan na Biblia so amin ya tepet tayo nipaakar ed Dios—anggapon balot so ontan a libro. (Eclesiastes 3:11) Balet amin ya nabasa ed Biblia et makatulong pian nakabat tayoy Dios. Nabasa tayo ditan no panon so panagtrato to ed totoo. Naamtaan tayo ditan no anto ran klase na totoo so labay to tan agto labay ya nakaaro. (Salmo 15:1-5) Naaralan tayo ditan no antoy pangipapasen to ed panagdayew, moralidad, tan materyal iran bengatla. Tan malinlinew ya idedeskribe na Biblia so personalidad nen Jehova panamegley na saray imbaga tan ginawa na Anak to, si Jesu-Kristo.—Juan 14:9.
Say sakey nin rason no akin ya impaisulat nen Jehova so Salita to, say Biblia, et pian naamtaan tayo no anto ray gawaen tayo pian magmaliw ya maliket tan makabaliksan so bilay tayo. Panamegley na Biblia, ibabaga nen Jehova no panon itayon nawalaan na maliket ya pamilya, no panon so mankontento, tan no panon tayon nasarag iray problema. Tan singa nabasa ed onsublay iran pahina na sayan magasin, walad Biblia so ebat ed saray importantin tepet, singa say: Akin et grabe so kairapan? Antoy nagawa ed arapen? Ipapaliwawa met na Biblia no anto ray ginawa la na Dios pian seguradon nasumpal so gagala to.
Dakel ni ray rason no akin ya nibagan nikadkaduman libro so Biblia tan anggapo lay arum ya nanlapuan to noag say Dios. Insulat itan na manga 40 ya lalaki diad loob na masulok ya 1,600 ya taon, balet saksakey so manunan tema na satan lapud say talagan Autor et say Dios. (2 Timoteo 3:16) Aliwan singa saray arum ya sulsulat nensaman, say mensahe na Biblia et suston nipreserba diad inlabas na panaon, tan paneknekan itan na nilibon daan ya manuskrito. Sakey ni, say Biblia et wala ni anggad natan anggano dakdakel so kinmontra ed pangipatalos, pangibunog, tan pambasa ed satan. Diad tua, atan so libron sankarakelan ya nibubunog tan nipapatalos ed panaon tayo! Paneknek itan ya “say salita na Dios tayo et mansiansia ya anggad angga.”—Isaias 40:8.
SINEGURADO NA DIOS YA NASUMPAL SO GAGALA TO
Say sakey ni ed saray agawaan na Dios et say espisyal ya intarya to pian seguradon nasumpal so gagala to parad sikatayo. Singa abitla niman, labay na Dios ya manbilay iray totoo ya andi-anggaan diad dalin. Balet nen pinili nen Adan ya ag-unoren so Dios tan nankasalanan, abalang to so ilalon manbilay ya andi-anggaan tan adamay met iray magmaliw ya ananak to. “Diad panamegley na sakey a too et linmoob ed mundo so kasalanan, tan say patey ed panamegley na kasalanan, ontan met a say patey et kinmayat ed amin a totoo lapud nankasalanan iran amin.” (Roma 5:12) Nen nankasalanan si Adan, singa agla nasumpal so gagala na Dios. Antoy ginawa nen Jehova?
Saray gagawaen nen Jehova et mitukoyan ed saray kualidad to. Lapud sikatoy Dios ya walaan na hustisya, dinusa toy Adan tan Eva nen nankasalanan ira, balet lapud maar-aro so Dios, walay paraan ya ginawa to parad saray magmaliw ya ananak da. Tan lapud karunongan nen Jehova, sikatoy nanggawa na solusyon ed problema, tan impaamta ton tampol itan. (Genesis 3:15) Say paraan pian nibulos so totoo ed kasalanan tan patey et panamegley na Anak na Dios, si Jesu-Kristo. Panon itan ya nagawa?
Pian nadondon iray totoo ed epekto na impanrebelde nen Adan, imbaki nen Jehova si Jesus diad dalin pian ibangat ed totoo so dalan ya mamaarap ed bilay tan “iter toy bilay to a panondon ed amayamay.” * (Mateo 20:28; Juan 14:6) Sarag nen Jesus ya dondonen so totoo lapud sikatoy sakey ya perpekton too ed saman, singa si Adan. Pero say pidumaan nen Jesus ed si Adan et sikatoy nansiansian maunor ed Dios, anggad ipapatey. Agkanepegan nen Jesus so ompatey kanian binilay lamet nen Jehova tan pinmawil ed tawen. Sarag la natan nen Jesus ya gawaen imay ag-agawaan nen Adan—say pangipatawir ed maunor ya totoo na ilalon manbilay ya andi-anggaan. “Ta no panon a diad panamegley na ag-intulok na sakey a too et dakel so nagmaliw a makasalanan, ontan met a diad panamegley na intulok na sakey a too et dakel so magmaliw a matunong.” (Roma 5:19) Panamegley na dondon bagat nen Jesus, sumpalen na Dios so promisa ton manbilay iray totoo ya andi-anggaan diad dalin.
Dakel so naaralan tayo nipaakar ed si Jehova diad samay paraan na impangarap tod subok ya resulta na ag-inyunor nen Adan. Anengneng tayo ya anggapon balot so makaamper ed si Jehova ya sumpalen so ginapoan to; amin ya sinalita to et ‘seguradon nasumpal.’ (Isaias 55:11) Naamtaan tayo met ya balbaleg so panangaro nen Jehova ed sikatayo. “Diad saya et nipatnag so panangaro na Dios nipaakar ed sikatayo, ya imbaki na Dios so bogbogtong ya Anak to diad mundo pian nagamoran tayoy bilay diad panamegley to. Sayan panangaro et agmankabaliksan a sikatayoy angaro ed Dios, noagta inaro to itayo tan imbaki toy Anak to bilang bagat a pipupulangan parad saray kasalanan tayo.”—1 Juan 4:9, 10.
“Say Dios et agto anggan insiblet so dilin Anak to noagta inter to parad sikatayon amin,” kanian segurado tayo ya sikatoy “maliket met a mangiter ed sikatayo na arum ni ran bengatla” ya impromisa to. (Roma 8:32) Anto ray impromisa na Dios ya gawaen to parad sikatayo? Naamtaan iya ed onsublay ya artikulo.
ANTO RAY AGAWAAN LA NA DIOS? Ginawa nen Jehova so totoo pian manbilay ya andi-anggaan diad dalin. Impaisulat to so Biblia pian sikatoy nakabat tayo. Intarya nen Jehova so dondon panamegley nen Jesu-Kristo, kanian seguradon nasumpal so gagala to
^ par. 16 Parad kaaruman ya detalye nipaakar ed dondon, nengnengen so kapitulo 5 na libron Antoy Ibabangat na Biblia? ya im-publish na Saray Tasi nen Jehova tan available met online diad www.jw.org/pag.


text:
KAPITULO 106
Duaran Ilustrasyon Nipaakar ed Kaubasan
MATEO 21:28-46 MARCOS 12:1-12 LUCAS 20:9-19
ILUSTRASYON NIPAAKAR ED DUARAN ANAK
ILUSTRASYON NIPAAKAR ED SARAY TOMATANEM ED KAUBASAN
Diad templo, kakkayarin inebatan nen Jesus iray manunan saserdote tan mamatatken ya nankuestion ed autoridad tod saray gagawaen to. Ag-ira akasel ed inyebat to. Insan angiter na ilustrasyon ya diad satan et apapaway no anton talaga ira ya klase na totoo.
Inistorya nen Jesus: “Walay sakey a too a duaray ilalak to. Inasinggeran to imay unaan, ya inkuan to, ‘Ana’ko, mankimey ka natan diad kaubasan.’ Inyebat to, ‘Andi, agak onla,’ balet agnambayag et sikatoy ababawian tan linma. Inasinggeran to so komadua ya onman met so inkuan to. Inyebat to, ‘On, onla ak,’ balet aglanlamang linma. Siopa ed sikaran dua so anumpal ed panlabayan na ama to?” (Mateo 21:28-31) Mapatpatnag so ebat—amay unaan ya ginawa to lanlamang so labay na ama to.
Kanian imbaga nen Jesus ed saray mamubusol ed sikato: “Ibagak ed sikayoy tua, saray managsingil na buis tan paabang a bibii et naunaan da kayo lad Panarian na Dios.” Saray managsingil na buis tan paabang a bibii diad gapo et agni nanlingkor ed Dios. Balet singa samay unaan ya anak, nagbabawi ra tan natan et manlilingkor lad sikato. Saramay lider na relihyon balet et singa samay komaduan anak, ya ibabaga dan manlilingkor irad Dios balet diad tua et andi. Inkuan nen Jesus: “Sinmabi ed sikayo si Juan pian ipanengneng toy dalan na inkatunong, balet agyo anisiaan. Ingen, anisia ed sikato iray managsingil na buis tan paabang a bibii, tan anggano anengneng yo iya, agkayo nagbabawi tan agkayo anisia ed sikato.”—Mateo 21:31, 32.
Tinumbokan nen Jesus itan na sakey nin ilustrasyon. Balet diad saya, impanengneng to ya say lingo na saray lider na relihyon et aliwa labat lan say agda impandayew ed Dios. Mauge-uges ira. “Walay toon nantanem na kaubasan,” so imbaga nen Jesus, “inalar to, tan angotkot na panagpespesan na ubas tan angipaalagey na tori; insan impaasikaso tod saray tomatanem, tan linmad sananey a bansa. Nen asabi lay panaon, sikatoy angibaki na sakey ya aripen ed saramay tomatanem pian alaen so apag tod sikara. Balet sikatoy siningkat da, pinekpek da, insan pinataynan dan kalimalima. Sikatoy angibaki lamet na sananey ya aripen, balet pinekpek dad ulo tan pinabpabaingan da. Tan sikatoy angibaki na sananey ni, balet pinatey da, tan angibaki na dakel ni, balet ta pinekpek day arum ed saratan tan pinatey day arum.”—Marcos 12:1-5.
Natalosan kasi na saray ondedengel ed si Jesus so ilustrasyon? Nayarin nanonotan da imay imbaga nen Isaias: “Say sankaabungan na Israel so kaubasan nen Jehova na saray armada; saray totoo na Juda so taneman a panliliketan to. Iilaloan to so inkahustisya, balet walay ag-inkahustisya.” (Isaias 5:7) Miparad satan so ilustrasyon nen Jesus. Say akankayariay kaubasan et si Jehova, tan say kaubasan et say bansan Israel, ya naalar tan aprotektaan na Ganggan na Dios. Angibaki si Jehova na saray propeta pian mangiter na instruksion ed totoo to tan tulongan iran mamawalay maong a bunga.
Balet minaltrato tan pinatey na “saray tomatanem” iray imbakin “aripen.” Impaliwawa nen Jesus: “Wala ni sakey ya imbaki to, say inad-aro ton anak. Sikato so unor ya imbaki tod sikara, tan inisip ton, ‘Respetoen da so ana’ko.’ Balet nantotongtongan na saramay tomatanem, ‘Saya may tomatawir. Gali, ta pateyen tayo, pian nakayarian tayoy tawir.’ Kanian sikatoy siningkat da tan pinatey da.”—Marcos 12:6-8.
Natan et intepet nen Jesus: “Antoy gawaen na akankayarian ed kaubasan?” (Marcos 12:9) Inmebat iray lider na relihyon: “Lapud mauges ira, idapo tod sikara so makapataktakot a kadederal tan ipaasikaso to lay kaubasan ed arum a tomatanem a mangiter ed sikato na bunga sano panaon la na saratan.”—Mateo 21:41.
Kanian agda alikas ya inukom da lay sarili da, ta kaiba irad saramay “tomatanem” na “kaubasan” nen Jehova, say bansan Israel. Kaibad saray bunga ya iilaloan nen Jehova ya pawalaen na saraman ya tomatanem et say pananisia ed Anak to, say Mesias. Ninmengneng si Jesus ed saray lider na relihyon tan inkuan to: “Agyo ta nin balot abasa iyan kasulatan: ‘Say bato ya impulisay na saray managpaalagey, saya so nagmaliw a manunan bato ed suyok. Agawa itan lapud si Jehova, tan makapakelaw itan ed pakanengneng tayo’?” (Marcos 12:10, 11) Insan pinalinew nen Jesus iyan punto: “Saya so makasengeg no akin ya ibabagak ed sikayo, say Panarian na Dios so naekal ed sikayo tan niiter ed sakey a nasyon a mamapawala na saray bunga to.”—Mateo 21:43.
Alikas na saray eskriba tan manunan saserdote ya “sikaray walad nonot [nen Jesus] sanen sinalita to iyan ilustrasyon.” (Lucas 20:19) Kanian sikatoy mas lalon labay dan pateyen, say “tomatawir.” Balet antakot irad totoo ya mangipapasen ed si Jesus ya propeta, kanian agda ni sinalin pateyen ed saman.


text:
LEKSION 66
Imbangat nen Esdras so Ganggan na Dios
Ngalngali 70 ya taon lay linmabas manlapu nen pinmawil ed Jerusalem so dakel ya Israelita, balet say arum et manaayam nid nanduruman lugar ed Empiryo na Persia. Say sakey ed sikara et si Esdras ya saserdote, tan imbangat toy Ganggan nen Jehova. Abalitaan nen Esdras ya ag-uunoren na saray manaayam ed Jerusalem so Ganggan, kanian labay toy onla diman pian tulongan ira. Imbagad sikato nen Artaxerxes ya ari na Persia: ‘Say Dios et inikdan to kay karunongan pian nibangat moy Ganggan to. La ka sirin, tan itagar mo iramay labay toy milad sika.’ Tinipon nen Esdras so amin ya malabay ya ompawil ed Jerusalem. Nampikasi rad si Jehova ya protektaan to ra ed pambiahe da na arawi, insan la ra linma.
Kayari apatiran bulan, akasabi rad Jerusalem. Saray prinsipe ed Jerusalem et imbaga dad si Esdras: ‘Ag-inunor na saray Israelita si Jehova tan angasawa ray bibii ya mandadayew ed saray dios ya aliwan tua.’ Antoy ginawa nen Esdras? Tinmalimukor diad arap na totoo tan impikasi to: ‘Aman Jehova, dakdakel lay ginawam parad sikami, balet nankasalanan kamid sika.’ Nagbabawi iray totoo, balet wala ni ray gagawaen da ya aliwa. Kanian nampili si Esdras na saray mamatatken tan ukom ya mangasikaso ed sayan problema. Diad sinmublay ya taloran bulan, pinataynan da iramay agmandadayew ed si Jehova.
Linmabas so 12 ya taon. Naapiger la ray padir na Jerusalem. Tinipon nen Esdras iray totoo diad plaza tan binasa to so Ganggan na Dios. Nen imbukay nen Esdras so libro, inmalagey iray totoo. Indayew nen Esdras si Jehova, tan inyatagey na totoo so lima ra pian ipanengneng ya idadayew da met si Jehova. Insan binasa tan impaliwawa nen Esdras so Ganggan, tan dinmengel ya maong iray totoo. Inamin da ya agda lamet inunor si Jehova, tan manakis ira. Diad sinmublay ya agew, binasa lamet nen Esdras so Ganggan ed arap na totoo. Naamtaan da ditan ya dapat dan selebraan so Piesta na Saray Alolong. Kanian namparaan iran tampol parad satan ya piesta.
Legan na pitoran agew ya piesta, maliket iray totoo tan akisalamat irad si Jehova ta dakel so ani ra. Anggapo lay mipara ed satan ya Piesta na Saray Alolong manlapu nen panaon nen Josue. Kayari na piesta, nantitipon iray totoo tan nampikasi ira: ‘Aman Jehova, inligtas mo kami kanian aliwa kami lan aripen, pinakan mo kami diad desierto, tan inter mod sikami iyan balibalin dalin. Balet paulit-ulit ya agmi ka inunor. Angibaki ka na saray propeta pian tulongan kamin manguman, pero agkami dinmengel. Balet maan-anos kad sikami. Ginawam nin siansia imay im-promise mod si Abraham. I-promise mi natan ed sika ya unoren mi ka la.’ Insulat da so promise da, tan tinatakan itan na saray prinsipe, Levita, tan saserdote.
“Mas maliket iramay onderengel tan manusumpal ed salita na Dios!”—Lucas 11:28


text:
Panamaseseg Manlapud “Sangi na Ugugaw”
Nen Disyembre 2009, nandesisyon so Russian Supreme Court a patundaen so kimey na Saray Tasi nen Jehova diad Taganrog, Russia, impaisara day Kingdom Hall, tan indeklara dan 34 ed saray publikasyon tayo et mapeligron babasaen. Sayan agawa et in-post ed Web site na Saray Tasi nen Jehova kalaktip iray litrato na saray Tasin naapektoan na desisyon, kaiba iray ugugaw.
Kayari na pigaran bulan, akaawat so Administrative Center na Saray Tasi nen Jehova ed Russia na saray package tan sulat a nanlapud sakey a pamilyan Tasi ya akabasa ed desisyon na Korte diad Queensland, Australia: “Pinablin Agagi, Saray anak min di Cody tan Larissa et talagan apaseseg ed katooran na saray agagid Russia. Nanggawa ray card tan sulat, tan nambalkot iray regalo parad saray ugugaw diad Taganrog, pian ipaamtan anggan wala rad arawi et wala ray kapara dan ugugaw ya matoor a manlilingkor ed si Jehova tan makakanonot ed sikara. Ipapasabi dan amin so panangaro ra.”
Nen naawat na saray ugugaw ed Taganrog iray regalo, nanggawa ray thank-you letter ya walay drawing to parad samay pamilyan taga Australia. Lapud panamaseseg manlapud “sangi na ugugaw,” sakey a brother a manlilingkor ed Russia branch so nansulat ed di Cody tan Larissa: “Talagan ansakit parad saraman ya ugugaw, tan wala lad edad ya agagi a nadusa anggan anggapoy kasalanan da. Anggapoy mauges a ginawa na saray agagi tayod Taganrog, balet ta impaisara so Kingdom Hall da. Talagan maer-ermen ira. Napapaseseg ira ta wala ray agagid arum a bansa ya mangiyaansakit ed sikara. Salamat ed panangaro tan inkamabunlok yo!”—Sal. 8:2.
Talagan kabiangan itayo na sankamundoan ya impanaagi, tan say aroan tayod sakey tan sakey so ontutulong pian nasarag tayo iray subok tan kairapan. Saray Tasi nen Jehova et inakusaan ya mangidadauloy panagbusol ed sakey tan sakey. Balet saray ugugaw nin agagi tayod nanduruman bansa tan kultura so angipanengneng na panangaro tan panangiyansakit ed balang sakey. Sayan kualidad et paneknek ya tua imay imbaga nen Jesus: “Diad saya et naamtaan na amin a sikayo iray disipulok, no manaaroan kayo.”—Juan 13:35.


text:
WALA KASI NANDESINYO?
Sarag na Cuttlefish so Manguman-uman na Kolor
SARAY cuttlefish et sarag dan uman-umanen so kolor da ya miparad saray walad paliber da, kanian mairap iran nanengneng. Base ed sakey ya report, saray cuttlefish “et kabkabat a walaay pigapigaran desinyo na laman tan mapmaples dan napansasalatan.” Panon dan gagawaen itan?
Nonot mo pa: Pian nauman na cuttlefish so kolor to, manguusar itan na espisyal ya selula a walad dalem na katat to a tatawagey chromatophore. Diad saratan ya selula et wala ray singa supot a napno na nanduruman kolor tan apaliberan na angkekelag ya muscle. No manguman la na kolor so cuttlefish, mangiter na signal so utek to pian manpepeketan iray muscle. Insan ompinat iray singa supot tan say karga dan kolor, kanian mapmaples a manguman so kolor tan desinyoy laman na cuttlefish. Gagawaen iya na cuttlefish aliwa labat a pian agnanengneng noagta pian naayat so kaparis to tan makapitalosan.
Saray engineer ed University of Bristol, England, et nanggawa na artipisyal ya katat na cuttlefish. Angiyan ira na saray malimpek tan andeket a goma diad pegley na angkekelag iran device ya pinagka-muscle na cuttlefish. No ikonekta lad koryenti so artipisyal ya katat, ontirampyak tan ompinat iray andeket a goma lapud saray device, kanian ondedeket tan manguuman so kolor na artipisyal ya katat.
Lapud saray a-research nipaakar ed muscle na cuttlefish
Antoy nibagam? Kasin say abilidad na cuttlefish a manguman-uman na kolor et lapud ebolusyon? Odino walay nandesinyo?


text:
LEKSION 8
Inunor nen Abraham tan Sara so Dios
Walay sakey a syudad ya asingger ed Babel ya tatawagey Ur. Saray totoo ditan et mandadayew ed dakdakel ya dios. Aliwan si Jehova so dadayewen da. Balet walay lakin tagad Ur ya si Jehova labat so dadayewen to. Say ngaran to et Abraham.
Imbaga nen Jehova ed si Abraham: ‘Taynan moy abung mo tan saray kakanayon mo, tan la ka ed dalin ya ipanengneng kod sika.’ Insan im-promise na Dios: ‘Magmaliw kan baleg a nasyon, tan lapud sika et bendisyonan koy dakel a totoo ed interon mundo.’
Ag-amta nen Abraham no iner so pangibakian nen Jehova ed sikato, balet nantiwala ed si Jehova. Kanian inmunor si Abraham pati say asawa ton si Sara, say ama ton si Tera, tan say kaanakan ton si Lot. Nan-impake ira insan la ra nambiahe na arawrawi.
Si Abraham et 75 so taon to nen akasabi ra diad dalin ya labay nen Jehova ya ipanengneng ed sikara. Say tawag ed satan ya lugar et Canaan. Ditan et akitongtong so Dios ed si Abraham tan im-promise to: ‘Ayay interon dalin ya nanenengneng mo et iter kod saray ananak mo.’ Balet masiken lay Abraham tan akulaw lay Sara tan anggapo ni anak da. Kanian panon kasin gawaen nen Jehova so im-promise to?
“Lapud pananisia, si Abraham . . . et tinmulok diad inyakar tod sakey a pasen ya iter ed sikato bilang tawir; sikatoy linma, anggano agto amta no iner so laen to.”—Hebreo 11:8


text:
LEKSION 10
Anto so Panagdayew na Pamilya?
Manlapu la nensaman, labay nen Jehova ya kada pamilya et walay panaon dan sankakaiba pian pabiskegen so espiritualidad da tan paeleten so relasyon da. (Deuteronomio 6:6, 7) Kanian saray Tasi nen Jehova et ipapanaon da so sinimban panagdayew a saniiba bilang pamilya—maliket dan pantotongtongan iray espiritual a bengatla ya espisipikon parad pankaukolan da. Anggano anggapoy pamilyam, sarag mon usaren itan a panaon parad Dios diad panaral moy Biblia, depende ed apilim ya tema.
Panaon itan pian lalon onapit ed si Jehova. “Onapit kayo ed Dios, tan sikatoy onapit ed sikayo.” (Santiago 4:8) Mas nakabat tayoy Jehova no aralen tayoy personalidad to tan saray ginawa to panamegley na nisulat ya Salita to. Say sakey a simplin paraan na pangigapoy panagdayew na pamilya et say saniiban pambasa na Biblia, nayarin samay akaeskedyul ya babasaen ed Aral Parad Ministeryo tan Bilay na Kristiano. Nayarin iyasain ed kada membro na pamilya iray parte ya basaen da, insan da pantongtongan no antoy naaralan dad Kasulatan.
Panaon itan pian mas onapit ed sakey tan sakey iray sankakapamilya. Oneelet so relasyon na saray sanasawa, pati saray atateng tan ananak no saniiba dan aralen so Biblia bilang pamilya. Satan ya panaon et nepeg ya maliket tan relaks pian pitalaran na interon pamilya. Depende ed edad na saray ananak, makapampili iray atateng na praktikal iran napantongtongan da, a singa saray artikulo ed Say Panag-bantayan tan Onliing! odino diad website min jw.org. Sarag yo met ya pantongtongan iray problema na ananak yo diad eskuelaan tan no panon dan nasarag iratan. Maabig no manbantay kayoy JW Broadcasting (tv.jw.org) insan yo pantongtongan so binantayan yo. Marakep met no ipraktis yo iray kansionen ed aral tan nayarin manmerienda kayo kayari panagdayew na pamilya yo.
Sayan espisyal ya oras kada simba ya saniiba yon dayewen si Jehova et ontulong pian na-enjoy na interon pamilya yo so panaral ed Salita na Dios, tan bendisyonan ton maong so amin ya sagpot yo.—Salmo 1:1-3.
Akin ya ipapanaon mi so panagdayew na pamilya?
Antoy nayarin gawaen na atateng pian na-enjoy iya na interon pamilya?


text:
inibaloi.com
Inibaloi Scripture Translation Project
You are here
Kalajo!
Si Apo Shiyos i makanemnem nonta emin na inpaisolat to nonta bayag da; isonga epateg ira sotan shi pengitosho maypangkhep nonta pamati, tan sotan pay i mengipaamta ni nankolangan tayo, tan sotan pay i mengitoshong son si-khatejo shi panmaptengan tayo. Sotan met laeng i mengilteg ni tayo kepanbibiyag ni inakew, say maytotop shi piyan nen Apo Shiyos. Sajay i inpasing nen Apo Shiyos, say si-khatejon too to, enshin polos i tayo pankodangan, tan say esagana kiton ontolong shi angkhen nganton kasapolan ni eshom. -2 Timothy 3:16-17
MEBEDIN JEN ME-DOWNLOAD SOTA IBALOY JEN BIBLIYA SHIYAY!!! WARAY PARA ANDROID TAN PARA FEATURE PHONE!!!
Saja website jen inibaloi.com ket para so ni emin na Ibaloy. Sota Esel nen Apo Shiyos, bediwan to koma i nemnem tayo tan badoan to koma i biyag tayo!
Ma-sas shiyay jen website sota Ibaloy jen Baddon Tolag tan eshom pay jen naamag ja edapod Bibliya. Ma-sas met laeng shiyay no sa-no la sota Ibaloy Scripture Translation Project.


text:
KAPITULO 13
Respetoen so Regalon Bilay
1. Siopa so angiter na bilay tayo?
SI JEHOVA so “mabilay a Dios.” (Jeremias 10:10) Sikato so amalsa ed sikatayo, tan inikdan to itayo na bilay. Ibabaga na Biblia: “Pinalsam so amin a bengatla, tan lapud linawam et niwala tan apalsa iratan.” (Apocalipsis 4:11) On, labay nen Jehova ya manbilay tayo. Say bilay et mablin regalo ya inter to.—Basaen so Salmo 36:9.
2. Antoy gawaen tayo pian magmaliw ya maliket so bilay tayo?
2 Pian tuloytuloy tayon manbilay, iiter nen Jehova so amin ya nakaukolan tayo singa say danum tan naakan. (Gawa 17:28) Balet aliwan satan labat, labay ton maliket so bilay tayo. (Gawa 14:15-17) Pian magmaliw ya maliket so bilay tayo, nepeg tayon unoren iray ganggan na Dios.—Isaias 48:17, 18.
NO ANTOY PANGIPAPASEN NA DIOS ED BILAY
3. Antoy ginawa nen Jehova lapud pinatey nen Cain si Abel?
3 Ibabangat na Biblia ya mabmabli ed si Jehova so bilay tayo tan say bilay na arum ya too. Singa bilang, nen si Cain ya anak nen Adan tan Eva et mamapasnok ya maong ed agi ton si Abel, pinasakbayan nen Jehova ya nepeg ton kontrolen so pasnok to. Balet agdinmengel si Cain tan nampasnok ya maong, anggad ‘pinekpek to si Abel ya agi to tan pinatey to.’ (Genesis 4:3-8) Dinusa nen Jehova si Cain lapud pinatey toy Abel. (Genesis 4:9-11) Kanian mapeligro so pasnok tan pambusol lapud nayarin magmaliw itayon bayolenti odino maruksa. Say ontan ya too et agnawalaan na bilay ya andi-anggaan. (Basaen so 1 Juan 3:15.) Pian napaliket tayoy Jehova, kaukolan tayon aralen ya aroen so amin ya totoo.—1 Juan 3:11, 12.
4. Antoy naaralan tayo nipaakar ed regalon bilay diad sakey ed saray ganggan ya inter na Dios ed saray Israelita?
Deuteronomio 5:17) No ginagala ya pateyen na sakey so kapara ton too, sikatoy nepeg met ya pateyen.4 Kalabas na nilibon taon, impanengneng nen Jehova so panamabli to ed bilay nen inter toy Samploran Ganggan ed si Moises. Say sakey ed saray ganggan et: “Agka mamapatey.” (
5. Antoy pangipapasen na Dios ed aborsion odino panagpaekal?
5 Antoy pangipapasen na Dios ed aborsion odino panagpaekal? Anggan say bilay na agni niyanak ya ugaw et mabmabli ed si Jehova. Diad Ganggan ya inter nen Jehova ed saray Israelita, imbaga to ya no say sakey ya too et nasakitan toy sakey ya ina tan inatey so ilulukon to, nepeg ya pateyen itan ya too. (Basaen so Exodo 21:22, 23; Salmo 127:3.) Naaralan tayod satan ya say aborsion et agmanepeg.—Nengnengen so Kaaruman ya Impormasyon 28.
6, 7. Panon tayon nipanengneng ed si Jehova ya papablien tayoy bilay?
6 Panon tayon nipanengneng ed si Jehova ya papablien tayoy bilay tayo tan bilay na arum? Ag-itayo manggawa na anggan anto ya mangipeligro ed bilay tayo tan ed bilay na arum. Kanian ag-itayo mansigarilyo, manggagal, odino mandruga lapud delikado ed laman tan makapatey iratan.
7 Say Dios so angiter ed bilay tan laman tayo, tan nepeg tayon usaren itan diad paraan ya labay to. Kanian nepeg tayon asikasoen so laman tayo. Ta no andi, magmaliw itayon agmalinis ed pakanengneng to. (Roma 6:19; 12:1; 2 Corinto 7:1) Agtayo nidayew si Jehova ya angiter ed bilay tayo no agtayo pablien so bilay. Anggano diad gapo et nairapan tayon itunda iray marutak ya bisyo, tulongan itayo nen Jehova no pansagpotan tayon gawaen itan lapud panamabli tayo ed bilay.
8. Antoy gawaen tayo pian agtayo nipeligro so bilay tayo tan say bilay na arum?
Salmo 11:5) Gawaen tayo met so amin ya paraan pian anggapoy narisgo ed abung tayo. Ingganggan nen Jehova ed saray Israelita: “No mangipaalagey kay balon abung, igawaan mo met na abeban padir so atep, pian agmankasalanan ed dala so sankaabungan mo no walay napelag ditan.”—Deuteronomio 22:8.8 Naaralan tayo la ya say bilay et mablin regalo. Matalek si Jehova ya gawaen tayoy anggaay nayarian tayo pian agnipeligro so bilay tayo tan say bilay na arum. Nagawaan tayo iya diad paraan na panagmaneho tayoy kotse, motor, odino arum nin luganan. Agtayo mibiang ed delikado odino bayolentin isport. (
9. Panon so nepeg ya pantrato tayo ed ayayep?
9 Anggan say panagtrato tayo ed ayayep et importante ed si Jehova. Aabuloyan to itayon mamatey na ayayep pian kanen odino gawaen ya kawes, tan aabuloyan to itayon pateyen so sakey ya ayep no napepeligro so bilay tayo lapud satan. (Genesis 3:21; 9:3; Exodo 21:28) Balet ag-itayo nepeg a magmaliw ya maruksa ed ayayep odino pateyen ira lapud isport.—Proverbio 12:10.
RESPETOEN SO INKASAGRADO NA BILAY
10. Panon tayon amta ya irerepresenta na dala so bilay?
10 Say dala et sagrado ed si Jehova lapud irerepresenta na satan so bilay. Kayarin pinatey nen Cain si Abel, oniay imbaga nen Jehova ed si Cain: “Onaakis ed siak so dala nen agim manlapud dalin.” (Genesis 4:10) Inrepresenta na dala nen Abel so bilay to, tan dinusa nen Jehova si Cain lapud pinatey toy Abel. Kayari na Delap ed panaon nen Noe, impanengneng lamet nen Jehova ya irerepresenta na dala so bilay. Inabuloyan nen Jehova si Noe tan say pamilya to ya mangan na karne na ayayep. Oniay imbaga to: “Amin ya onggagalaw ya ayep a mabilay et onkanan naakan yo. Singa impangiter ko ed sikayo na birdin tanaman, iter ko iratan ya amin ed sikayo.” Balet, walay ingganggan nen Jehova ya agda nayarin kanen: “Say agyo labat nepeg a kanen et say karne a nandala, ta say dala et bilay.”—Genesis 1:29; 9:3, 4.
11. Anton ganggan nipaakar ed dala so inter na Dios ed nasyon na Israel?
11 Manga 800 taon kayarin imbaga nen Jehova ed si Noe ya agnayari so mangan na dala, angiter lamet na ganggan ed saray totoo to: “No mangerel na ayep so sakey ed saray Israelita odino dayon manaayam ed limog yo tan makalay atap ya ayep odino manok a nayarin kanen, nepeg ton iyibung so dala na satan tan tabonan toy dabok.” Insan to inyarum: “Agyo nepeg a kanen so dala.” (Levitico 17:13, 14) Siansia nin labay nen Jehova ya ipasen na saray totoo to ya sagrado so dala. Nayari iran mangan na karne, balet agnayari so dala. No mamatey iray ayep pian kanen, nepeg dan iyibung ed dalin so dala.
12. Antoy pangipapasen na saray Kristiano ed dala?
12 Pigaran taon kayari na impatey nen Jesus, nantitipon iray apostol tan mamatatken ed Kristianon kongregasyon na Jerusalem pian mandesisyon no anto ran kabiangan na Ganggan ya inter ed saray Israelita so onaplika ni ed saray Kristiano. (Basaen so Gawa 15:28, 29; 21:25.) Tinulongan ira nen Jehova ya natalosan a say dala et siansia nin mabmabli ed sikato tan nepeg dan ipasen ya sagrado. Saray Kristiano nen inmunan siglo et agnayarin mangan o oninum na dala, odino mangan na karne ya aliwan duga so impamarala. No gawaen da itan, singa met la ra mandadayew ed saray idolo odino manggagawa na seksual ya imoralidad. Manlapu lad saman, saray tuan Kristiano et aglan balot mamangan odino oniinum na dala. Natan balet ey? Siansia nin labay nen Jehova ya ipasen tayon sagrado so dala.
13. Akin et agmanpapasaksak na dala iray Kristiano?
14, 15. Panon kaimportante ed sakey ya Kristiano so panrespeto ed bilay tan pangunor ed si Jehova?
14 Panon to no imbagad sika na doktor ya ompatey ka no agka manpasaksak na dala? Kada too et mandesisyon no kasin unoren to so ganggan na Dios nipaakar ed dala. Bilang Kristiano, rerespetoen tayon maong so regalo na Dios ya bilay, kanian manaanap tayoy arum ya paraan na panagtambal pian manbilay itayo; balet agtayo manpasaksak na dala.
15 Gagawaen tayoy amin ya paraan pian mansiansian maksil so laman tayo, balet lapud irerepresenta na dala so bilay tan sagrado itan ed si Jehova, agtayon balot manpasaksak na dala. Mas importante so pangunor ed si Jehova nen say salien tayon suldongan so bilay tayo balet ta agtayo naunor si Jehova. Imbaga nen Jesus: “Siopaman a malabay a mangisalba ed bilay to et nabalang to, balet siopaman a makabalang ed bilay to lapud siak et naromog to.” (Mateo 16:25) Labay tayon unoren si Jehova lapud inaro tayo. Amta to no antoy sankaabigan parad sikatayo, tan singa si Jehova, ipapasen tayon mabmabli tan sagrado so bilay.—Hebreo 11:6.
16. Akin et uunoren na saray lingkor na Dios iray ganggan to?
16 Determinado iray matoor ya lingkor na Dios ya unoren so ganggan to nipaakar ed dala. Ag-ira mangan odino oninum na dala, tan ag-ira manpasaksak na dala bilang * Balet, aawaten day arum ya paraan na panagtambal pian manbilay ira. Kombinsido ira ya amta na amalsa na bilay tan dala no antoy sankaabigan parad sikara. Kasin manisia ka ya amta na Dios no antoy sankaabigan parad sika?kabiangan na panagtambal.
SAY SAKSAKEY YA IYAABULOY NEN JEHOVA YA PANGUSARAN NA DALA
17. Diad Israel, anto so saksakey ya inyabuloy nen Jehova ya pangusaran na dala?
17 Diad Ganggan ya inter na Dios ed si Moises, imbaga nen Jehova ed saray Israelita: “Say bilay na laman et walad dala, tan inter kon mismo itan diad altar parad sikayo pian makapanggaway pananakbong [odino, pian onkerew na panamerdona] parad sikayo, lapud say dala so manggaway pananakbong.” (Levitico 17:11) No mankasalanan iray Israelita, sarag day onkerew na panamerdona nen Jehova diad pangibagat day ayep tan say arum ya dala na satan et iyibung na saserdote ed altar diad templo. Saya labat so saksakey ya inyabuloy nen Jehova ed saray Israelita ya pangusaran na dala.
18. Antoy pankanawnawa tayo lapud inter nen Jesus so bilay to?
18 Nen linmad dalin si Jesus, say ganggan ed pangibagat na ayayep et anampot la lapud inter toy bilay to, odino say dala to, parad pakaperdona na saray kasalanan tayo. (Mateo 20:28; Hebreo 10:1) Mabmabli so bilay nen Jesus kanian nen pinaoli nen Jehova si Jesus ed tawen, sarag la nen Jehova ya ikdan so amin a totoo na pankanawnawan manbilay na andi-anggaan.—Juan 3:16; Hebreo 9:11, 12; 1 Pedro 1:18, 19.
19. Antoy gawaen tayo pian ‘malinis itayo ed dala na amin a totoo’?
Ezequiel 3:17-21) Bilang resulta, singa si apostol Pablo, sarag tayon ibaga: “Malinis ak ed dala na amin a totoo, ta agko insiblet ya ibagad sikayo so amin a simbawa na Dios.” (Gawa 20:26, 27) On, ipapanengneng tayon rerespetoen tayoy bilay tan dala no ipapaamta tayo ed arum so nipaakar ed si Jehova tan say panamabli to ed bilay.19 Misalamat tayod si Jehova lapud marakdakep ya regalon bilay! Tan labay tayon ipaamta ed totoo ya no ipanengneng day pananisia ed si Jesus, sarag day manbilay na andi-anggaan. Inar-aro tayo ray totoo tan gawaen tayoy anggaay nayarian tayon ibangat ed sikara no panon dan naawat itan ya bilay. (
^ par. 16 Parad kaaruman ya impormasyon nipaakar ed panagpasaksak na dala, nengnengen so pahina 77-79 na libron “Mansiansia Kayo ed Panangaro na Dios” ya im-publish na Saray Tasi nen Jehova.


text:
You are here
Kod alin to Tapoy no Tandu
Dos kod-alin to Kahit Monama diyon to Tapoyn Tandu od pokovoggoy to sinorollan to kod labbotlabbot to Lammin Tandu dyon to id pompomakoy o simba-an, od pokovoggoy mandad to sinorollan ko id monnu to Monama dos kod bovaa dos Ingod sippang dyon to timpu ni Disas Krays, dos id pomonnan to minuvu woy dos id bovallan no Ingod,dos tigkonayan to saa woy kopotayan, dos Ko-uhisan to Monama dos kandin no Loi, Dos kandin no eru diyon tod pongkotolisan no minuvu. Dyon tod pompomakoy, simba-an woy ahad dos dyot ubpan,Dos Tapoyn Tandu od pokovoggoy to mouraan impon atag to simba-an( e.g. Salmo) woy mgo nonaw pomon Bibliya. Dos kod alin to Kahit Monama od poko apput dyon to nokod osso-osson simba-an woy dinuminasyun amoyd posokadoy dyon to sokkad da no dontulon.
2 Dos noko moppiya to MTT's( Mother Tongue Translators) id oseng," Dos Kovonnaan dyot Tapoy no Tandu pokod sungkangaa to kultura." Dyon to kod Kakap mouraan mgo pastur mid ikahi no dos Tapoyn Tandu oraroyn ko-ilangan nod ko-alin dyon to kinohiyan su orayd kahamit dyon to ubpan dyon to simba-an woy dyon to kod nonaw to mgo tinodduwan.
Dyon to litratu dos Obo Manobo no Tapoy no Tandu waa ta-aw su waa poron man no-alin. Piru pomon to od ko-ilanganon oraroy od puungan pa atag to bantug to Monama.


text:
You are here
Paranan hidi a Tolay
Tehud a duwwa a grupu ni tolay a mágyan ti Paranan. Mahigit a 20,000 a Paranan. En kabiyagan di ay págmula sakay pángngikan. Tehud bi a mga 1,500 a Agta. En upos di ay adeni ti upos a Paranan. En kabiyagan di ay mángngaliduk, mángngikan, págguwway sakay mángngibay. Mágyan en Agta hidi ten adeni nen diget ti Paranan sakay ti Sierra Madre Rainforest. Kakpalan ten relihiyon nen taga-Paranan ay Catholic. Tehud bi a sasangan a Methodist sakay ten agum pa hidi a relihiyon. Nadid, makpal dán bi a Born-again a mánnampalataya ti Paranan kona bi ten Agta hidi. Maari mu bi basaán en istorya hidi tungkul ti Paranan sakay agum hidi a karanasan nen nagsulat.


text:
Itutulong ed Komunidad
ITUTULONG ED KOMUNIDAD
Antoy Niiter na Kingdom Hall Para ed Komunidad Yo?
Amtaen so reaksion na saray totoo nipaakar ed pakawalaay Kingdom Hall diad komunidad da.
ITUTULONG ED KOMUNIDAD
Antoy Niiter na Kingdom Hall Para ed Komunidad Yo?
Amtaen so reaksion na saray totoo nipaakar ed pakawalaay Kingdom Hall diad komunidad da.
Anengneng na Saray Managbangat ed Pilipinas so Baleg ya Nitulong na JW.ORG
Antoy naamtaan na masulok ya 1,000 iran managbangat tan guidance counselor ed sayan website?
Ibabangat na Saray Tasi nen Jehova Iray Atateng tan Ananak Pian Naprotektaan Ira ed Seksual ya Panag-abuso
Saray Tasi nen Jehova et pigaran dekada lan mangipa-publish tan mangibubunog na praktikal iran impormasyon ya ontulong pian nawalaan na maong a relasyon iray pamilya.
No Panon ya Inmaligwas so Bilay na Datin Priso
Si Donald, ya datin priso, et impaliwawa to no panon ya akatulong so impanaral toy Biblia pian nakabat toy Dios, makagawa na pananguman ed bilay to, tan nagmaliw ya mas maong ya asawa.
No Walay Kalamidad, Ontutulong Kami Lapud Panangaro
Diad dakel a bansa, ontutulong iray Tasi nen Jehova no wala ray kalamidad.
Say Libron Saray Istorya ed Biblia et Wala Lad Eskuelaan
Say libron Saray Istorya ed Biblia, ya im-publish na Saray Tasi nen Jehova et ontutulong ed nilibon ugugaw ya estudyante ed Pilipinas a say salita da et Pangasinan. Panon?


text:
Hiyay Hulat nan
SANTIAGO
1
1 Hiko yay Santiago a māghilbi nan Apo Dioh boy Apo Jesu Cristo.
Ampangumohta ko kanyon ampamteg kanan Apo Jesu Cristo a Jujudion nitayak ha agya way-ihtew a lulugal ihti ha babe-luta.
Hiyay Genap a Pamteg
2 Kakatongno, mag-aliket kawo no ampakadiha kawon hadihadi a papanubok, 3 ta tanda yo a no angkahubok ye pamteg yo, ket ampakaibyay yan kakpean kanyo. 4 Kaya-bay teehen yoy papanubok anggan kapopohan ta-omen kawo mag-ilyadin genap boy homain kakulangan.
5 No main kanyoy ampagkakulang nin kadunongan, makikwa ya kanan Apo Dioh, ket biyan naya. Ta hiyay Apo Dioh, ket mapamyay ya boy ahe ya ampangawet-kawet kanlan ampakikwa kana. 6 Noba hiyay taon makikwa, katapulan yan pataya kanan Apo Dioh boy manigudo kana. Ta hiyay taon ahe ampanigudo kanan Apo Dioh, ket ba-mo yan dawyon a ampieyep-eyep nin angin. 7 Hiyay taon wanabay, adi nayna an-ihipen a main yan matanggap kanan Apo Dioh, 8 ta ampagluwaluwa ya boy homain kahigudowan ha andiyagen na.
Hilay Mangabatnang boy hilay Mangaidap
9 Hikawon kakatongno kanan Apo Jesus a mangaidap, mag-aliket kawo, ta itagay na kawon Apo Dioh. 10 Ket hikawo met a kakatongno kanan Apo Jesus a mangabatnang, mag-aliket kawo no iaypa na kawon Apo Dioh. Ta hilay mangabatnang ket ahe magbuyot a omen ha bulak ilamon a angkabah. 11 Hilay iilamon, ket angkalangey boy angkayango ha tubat a amot nin mangaamot. Ket hiyay bulak la, angkaampag boy angkaanam ye tampa la. Wanabay ya met ye mabatnang, ta ha ahe mabuyot, matey ya agya malabong po ye andiyagen na.
Hiyay Panubok boy hiyay Tukho
12 Minged yay taon ampakateeh nin papanubok. Ta no mikakaanti yan makpe, ket matanggap nay plimyo na a bi-ay a homain anggaan a impangako nan Apo Dioh kanlan tataon ampangado kana.
13 Haanin, no ampagdiha yan panukho ye maghay tao, adi na an-ihipen a hiyay Apo Dioh ye ampanukho kana. Ta hiyay Apo Dioh, ket ahe ya matukho boy ahe ya ampanukho nin ayaman. 14 Angkatukho ye maghay tao no angkaoy-oy boy miguloy nin kalabayan nin laman na. 15 No humbongen nay kalabayan nin laman na, magkahalanan ya. Ket no magpahulong ya ha panyag nin kahalanan, mihyay ya makanoman kanan Apo Dioh.
16 An-adoen kon kakatongno, adi kawo patalingo ha ihip a hiyay Apo Dioh ye ampanukho kanyo. 17 Ta hiyay Apo Dioh a anti ha katatagayan, ampangibat kanay kaganaan a manged boy genap a didigalo. Hiyabay ye namalhowa nin kaganaan a anti ha lowang a ampangibatan nin henag. Agya ampanguman-uman ye kahnagan la, hiyay Apo Dioh ket ahe ya ampagbayo makanoman. 18 Ket uli ha kalabayan na, ha namteg kitawo ha Habi a kaptegan, dinyag na kitawon aanak na ta-omen kitawo mag-ilyadin pinakamaalaga kanlan kaganaan a pinalhowa na.
Hiyay Panlenge boy Panumbong ha Habi nin Dioh
19 An-adoen kon kakatongno, ihipen yo yati. Katapulan lanang kawon nakahadya a manlenge, adi kawon tampol maghabi, boy adi kawon tampol angkapoot. 20 Ta hiyay pangapoot ket ahe makahaglap ha tao ha panumbong na nin kalabayan nan Apo Dioh. 21 Kaya-bay itgen yoynay panyag nin mangadinat boy mangaloke a didiyag. Humbongen yon main kaaypaan nakem ye naitanem ha puho yo a Habi nin Dioh a makapiligtah kanyo.
22 Adi kawon papanlenge bengat nin Habi nin Dioh, no aliwan humbongen yoya. Ta no ahe, anlokowen yon bengat ye hadili yo. 23 Ta ayaman a ampanlenge nin Habi nin Dioh, noba ahe na met anhumbongen, ket ba-mo yan taon naghalamin. 24 Nakit nay hadili na, noba kapialih na ha adapan halamin, ket tampol na yaynan naliwaan ye wangih na. 25 Noba hiyay taon ambokitkiten nan manged ye genap a Bibilin nan Apo Dioh a ampamalihway nin tao, boy aliwan papanlenge bengat, no aliwan pahulong na yan anhumbongen, ket inged na yan Apo Dioh ha kaganaan a diyagen na.
26 No main taon ampangibaan nin hadili na a peteg ye panumbong na kanan Apo Dioh, noba ahe na met angkabenbenan ye bebey na, anlokowen nan bengat ye hadili na boy homain hilbi kanan Apo Dioh ye panumbong na. 27 Hiyay taon luboh boy homain pakaumihan ye panumbong na kanan Apo Dioh, ket mapanaglap ya kanlan olila boy babawo ha kaidapan la boy anliklikan nay makadyag nin hinyaman a maloke ihti ha babe-luta.


text:
Apollo Quiboloy
I Apollo C. Quiboloy ing talatátag ampong pekapun ning sectang Kingdom of Jesus Christ, The Name Above Every Name.
Bie kayanakan
Mibait ya i Apollo C. Quiboloy kang Jose Quiboloy ampong Maria Carreon, aniang Abril 25, 1950, king metung a malating bariu king kabitisan ning Bunduk Apo, king Tamayong, Calinan, Davao Lakanbalen, at ya ing bungsu kareng siam a ának. Pareu lang tubu king Lubao, Pampanga, king Luzon, Filipinas, deng kayang pengari, at minalis la king Davao Lakanbalen aniang decadang 1940, kaibat ning guerra, bang manintun mas manawang bie.


text:
Hiyay Ikalwan Hulat nan Pablo kanan
TIMOTEO
1
1 Hiko yay Pablo a apohtol nan Apo Cristo Jesus makauli ha kalabayan nan Apo Dioh. Intubol na kon Apo Dioh a mangipatanda nin tungkol ha bi-ay a impangako na a matanggap tawo makauli ha pamakimamagha kanan Apo Jesu Cristo.
2 An-adoen kon Timoteo a anak ko ha pamteg kanan Apo Jesus, matanggap mo dayi ye kangedan, ingalo, boy katanaan a ibat kanan Bapa tawon Dioh boy Cristo Jesus a Apo tawo.
Hiyay Pahalamat nan Pablo boy hiyay Pamakhaw Nakem nan Timoteo
3 Ampahalamat ako kanan Apo Dioh a ampaghilbiyan kon main malinih a kanakman a omen ha paghilbi lan unan tutoa ko hatew. An-ipahalamatan kata kana tepe maihipan kata ha pamakigwang ko mangaamot boy madeglem. 4 Angkaihipan ko a ha inumalih ako ihen kammo, ket tinumangih ka. Kaya-bay haanin, angkaliyew akoynan tubat a mapayngikit kitan uman ta-omen mignap ye aliket ko. 5 Angkaihipan ko met ye luboh mon pamteg a omen ha pamteg nan baing mon Loida boy hiyay indo mon Eunice a nunan namteg kanan Apo Jesus. Ket haanin, angkahigudo kon wanabay met ateed ye pamteg mo. 6 Kaya-bay an-ipaihip ko kammo a lalo moya po paghipegan a gawien ye binaba a in-ibyay nan Apo Dioh kammo a tinanggap mo ha impakigwang kata a impalonto koy gagamet ko kammo. 7 Gawien moy binaba a in-ibyay na, ta hiyay Ihpiditon Dioh a in-ibyay na kantawo, ket ahe ya mamyay kantawo nin pangalimo no aliwan kapalyadiyan, pangado boy pamenben ha hadili.
8 Kaya-bay adi ka angkading-ey a mangipapteg nin tungkol kanan Apo tawon Jesus boy adi moko an-ikading-ey a napidiho uli ha pangipatanda ko nin tungkol kana. No aliwan makauli ha kapalyadiyan nan Apo Dioh, makipagdiha ka nin kaidapan uli ha pangipatanda nin Manged a Balita tungkol kanan Apo Jesus. 9 Hiyay Apo Dioh ye nangiligtah boy nanagyat kantawo a mag-ilyadin pagtao na aliwan uli ha manganged a didiyag tawo, no aliwan uli ha hadili nan kalabayan boy kangedan. Ta ha ahe na po pinalhowan Apo Dioh ye babe-luta, ket inihip naynan ipakit kantawo ye kangedan na makauli ha diyagen nan Apo Jesus. 10 Noba haanin, impakit nayna kantawo ye kangedan na makauli ha panlumateng nan Cristo Jesus a Māngiligtah tawo. Hinambot nay kapalyadiyan nin kamateyan boy impatanda na kantawo a no mamteg kitawo ha Manged a Balita tungkol kanan Apo Jesus, ket mabyayan kitawon bi-ay a homain anggaan. 11 Ket pinili na kon Apo Dioh a māngipatanda, apohtol boy māngiadal nin Manged a Balita. 12 Ket yain ye hangkan a ampagdiha akon kaidapan ihti ha pidihowan. Noba agya wanabay man, ket ahe ko an-ikading-ey ulita katatanda ko yay ampamtegan ko. Ket angkahigudo kon maialla nay impataya ko kana angga ha mangaamot nin pag-udong na.
13 Hiyay manged a adal a nange mo kangko ye humbongen mon iadal. Ket ha pangiadal mo, magpahulong ka ha pamteg kanan Apo Jesus boy ha pangado kanlan tatao uli ha pamakimamagha mo kanan Apo Jesu Cristo. 14 Makauli ha haglap nin Ihpiditon Dioh a anti kantawo, allaan mon manged ye adal a impataya ko kammo ta-omen ya ahe mauman.
15 Tanda moynabay met a tinalingkukolan la koynan kalabongan a kakatongno ha plobinhiyan Asia, agya hilan Figelo boy Hermogenes. 16-17 Noba ingalowan naya dayin Apo Dioh ye Onesiforo boy pamilya na. Ta hiyay Onesiforo, ha nilumateng ya ihti ha Roma, ahe nako tinggenan a tinapul angga ha nakitan nako. Maheheg na kon ampakhawen boy ahe nako ingkading-ey agya napidiho ko. 18 Ket tanda moynabay met no way-omen na kon hinaglapan ha anti ko po ihen ha Efeso. Kaya-bay haanin, ingalowan naya dayin Apo Dioh ha mangaamot a manuhga yaynay Apo Jesu Cristo.


text:
35 Diad saginonor et tinipon nen Moises so amin ya Israelita tan inkuan tod sikara: “Saraya so ingganggan nen Jehova a nepeg a gawaen:+2 Anemiran agew so pankimey yo, balet say komapiton agew et magmaliw a masanto parad sikayo, sakey a sabaton na sigpot a pampainawa parad si Jehova.+ Siopaman a mankimey ed satan ya agew et nepeg a pateyen.+3 Agkayo mamaparlang na apoy ed inerman a pasen diad panaayaman yo ed agew na Sabaton.”4 Insan inkuan nen Moises ed amin a nantitipon ya Israelita: “Oniay ingganggan nen Jehova,5 ‘Mangala kayoy kontribusyon parad si Jehova.+ Amin a walaay mabulos a puso+ et mangawit na kontribusyon parad si Jehova: balitok, pilak, gansa,6 asul a tinebey, kolor-ube ya abel,* ambalbalangan tinebey, marakep a klase na linen a tinebey, bagoy kanding,+7 katat na kalakian a karnero a kinoloran na ambalanga, katat na poka,* kiew na acacia,8 larak parad saray lamparaan, larak a balsamo parad panaglana tan parad ambalingit ya insenso,+9 saray baton onix, tan arum iran bato ya ipeket ed efod+ tan ed apis na pagew.+10 “‘Ondago komon so amin a walaay dunong*+ tan gawaen da so amin ya ingganggan nen Jehova,11 salanti, say tabernakulo a pati say tolda tan sakbong to, saray panagkawit tan hamba to, saray baras to, saray lusek tan patoonan to;12 say Kaban+ tan saray panagsakbatan to,+ say sakob,+ tan say kurtina+ a pinagkasanib;13 say lamisaan+ tan saray palitek to tan amin a kagawaan na satan tan say tinapay ya iyaapay;+14 say kandelero+ parad liwawa tan saray kagawaan tan saray lamparaan to tan say larak parad pansilew;+15 say altar na insenso+ tan saray palitek to; say larak a panaglana tan say ambalingit ya insenso;+ say sanib* parad lolooban ed tabernakulo;16 say altar na apay a popoolan+ tan say gansan parilya na satan, saray palitek tan amin a kagawaan to; say palanggana tan say patoonan ed satan;+17 saray akasabit a kurtina ed sular,+ saray lusek tan saray patoonan to; say sanib* na lolooban ed sular;18 saray palpal na tolda ed tabernakulo tan saray palpal na tolda ed sular tan saray lubir na saratan;+19 saray kawes a balibali inkagawa ra+ ya ikana ed panaglingkor diad santuaryo, saray masanton kawes parad si Aaron+ a saserdote, tan saray kawes na ananak to diad panlingkor da bilang saserdote.’”20 Kanian tinmaynan so amin a nantitipon ya Israelita ed arapan nen Moises.21 Insan sinmabi so balang sakey a pinakiwas na puso to+ tan balang sakey a dinagdag na espiritu to tan inyakar day kontribusyon da parad si Jehova pian usaren ed tolda a pantitiponan, parad amin a pangusaran ed satan, tan parad saray masanton kawes.22 Mansasbi ra, saray lalaki a pati bibii, balang sakey a walaan na mabulos a puso, a sankaawit da iray balitok a sara,* ikaw, singsing, tan arum nin alahas, pati amin a klase na kagawaan a balitok. Amin da et angiyakar ed si Jehova na saray apay* da a balitok.+23 Tan amin a walaay asul a tinebey, kolor-ube ya abel, ambalbalangan tinebey, marakep a klase na linen a tinebey, bagoy kanding, saray katat na kalakian a karnero a kinoloran na ambalanga, tan saray katat na poka et inawit da iratan.24 Amin iramay mangiiter na pilak tan gansa et angiyakar na kontribusyon parad si Jehova, tan amin a walaay kiew na acacia parad antokaman a kimey ed panagpaalagey et inawit da itan.25 Amin a marunong a bibii+ et nanggaway tinebey ed panamegley na lima ra, tan inawit da iray ginawa ra: asul a tinebey, kolor-ube ya abel, ambalbalangan tinebey, tan marakep a klase na linen a tinebey.26 Tan amin a marunong a bibii a dinagdag na puso ra et nanggaway tinebey manlapud bagoy kanding.27 Tan saray pangulo et angawit na saray baton onix tan arum ni ran bato ya ipeket ed efod tan ed apis na pagew,+28 tan say larak a balsamo tan say larak ya ikana parad pansilew, tan parad larak a panaglana+ tan parad ambalingit ya insenso.+29 Amin a lalaki tan bibii a pinakiwas na puso ra et angawit na antokaman a bengatla parad kimey ya ingganggan nen Jehova ed panamegley nen Moises; inawit itan na saray Israelita bilang boluntaryon apay parad si Jehova.+30 Insan inkuan nen Moises ed saray Israelita: “Nia, pinili nen Jehova si Bezalel ya anak nen Uri ya anak nen Hur ed tribu nen Juda.+31 Sikatoy pinano to na espiritu na Dios pian sikatoy nawalaay karunongan, pakatalos, tan kakabatan ed amin a klase na kimey a mankaukolay dunong32 diad panggawa na saray mararakep a desinyo, diad pankimey ed balitok, pilak, tan gansa,33 diad pantabas tan pangipeket na saray bato, tan diad panggawa na amin a klase na adesinyoan iran bengatlan gawad kiew.34 Tan inyan na Dios itan ed puso to pian makapanbangat, sikato tan si Oholiab+ ya anak nen Ahisamac ed tribu nen Dan.35 Pinano to ra na dunong*+ pian gawaen day amin a kimey na marunong a komikimey, managburda, tan managlaga a manguusar na asul a tinebey, kolor-ube ya abel, ambalbalangan tinebey, tan marakep a klase na linen a tinebey, tan say kimey na managgaway abel. Gawaen na sarayan lalaki so amin a klase na kimey tan iparaan da so amin a klase na desinyo.
Paimanod leksab
^ Odino “kolor-ube ya abel a gawad bagoy karnero.”
^ Say Hebreon salita a tahash et nayarin sakey ya ayep ed dayat a tatawagen ed Ingles a seal. Singa iya kabaleg na dolphin.


text:
WALA KASI NANDESINYO?
Say Masileng ya Kolor-Asul na Pollia Berry
SAY melmelag ya bunga na tanaman a Pollia condensata, ya walad Africa, so sankasilengan ya asul ed saray tanaman. Pero diad tua et anggapoy kolor ya asul ed cell walls na ubak to. Akin balet et masileng ya asul so kolor to?
Nonot mo pa: Say cell walls ed ubak na sayan berry et walaan na singa angkekelag ya tinebey ya say inkaalasir to et singa nan-aabay ya gurabis. Sarayan nan-aabay ya tinebey et akaayos ya singa sakey a layer, tan kada layer et agnampepetekan so inkasalansan da noagta spiral so pattern na impantatapewan da. Aratan ya tinebey et aliwan kolor asul. Balet say nanenengneng tayon kolor et asul lapud inkasalansan na saray tinebey. Kanian say rason no akin ya masileng ya asul so kolor na sayan berry et aliwan lapud kolor na cell walls na ubak to, noagta diad inkasalansan na saray tinebey ya wadtan. Say pakanengneng tayod kaslakan ya cells to et asul. Pero no nengnengen ed arum ya anggulo, say kolor na arum ya cell et berde, pink, odino duyaw depende ed posisyon na saray layer. Tan no nengnengen mon mas asingger, aliwan pino so kolor to tan malabo, singa kolor na monitor na computer.
Lapud say kolor na Pollia berry et ag-akadepende ed kolor na cell walls to, anggano napattak la iratan et agmanguman so kolor da. Diad tua, wala ray nalmon ontan ya berry ya masulok lan 100 so taon da pero masilesileng ni kolor da! Anggano say bukel labat na satan a berry so naakan, ibabaga na saray researcher ya lapud kolor to et labalabay itan ya asinggeran tan toktoken na saray siwit.
Manisia iray scientist ya say inkagaway cell walls na ubak na Pollia berry et nayarin aligen ed panggawa na saray ag-ompuraw ya panagkolor tan papel ya agnapeke o naalig.
Antoy nibagam? Kasin say masileng ya kolor-asul na Pollia berry et produkto na ebolusyon? Odino walay nandesinyo?


text:
KAPITULO 16
Mantitipon Pian Mandayew
1. Nen nantitipon iray disipulo, antoy naawat dan tulong, tan akin et kaukolan da itan?
AG-ABAYAG kayari inkioli nen Jesus, nantitipon iray disipulo pian manpapasesegan. Balet, intalak da ray puerta ta natatakot irad saray mamubusol ed sikara. Seguradon naandi takot da nen nampanengneng si Jesus ed sikara tan inkuan to: “Awat yo so masanton espiritu”! (Basaen so Juan 20:19-22.) Insan, nantitipon ira lamet, tan inkalbo nen Jehova ed sikara so masanton espiritu. Talagan apabiskeg iran manpulong!—Gawa 2:1-7.
2. (a) Panon itayon papabiskegen nen Jehova, tan akin et kaukolan tayo itan? (b) Akin et importantin maong so Panagdayew na Pamilya? (Nengnengen so footnote tan kahon ya “ Panagdayew na Pamilya.”)
2 Singa saray agagi tayo nen inmunan siglo, naeeksperiensya tayo met natan iray subok ya adalan da. (1 Ped. 5:9) No maminsan, saray arum ed sikatayo et nadaeg na takot ed too. Tan kaukolan tayoy biskeg ya iiter nen Jehova pian makapan-anos ya manpulong. (Efe. 6:10) Itatarya to itan diad saray aral tayo. Diad kaplesan et pribilehyo tayoy onatendid duaran sinimba ya pantitipon—say Pantitipon Parad Publiko, Panagaral na Panag-bantayan, pantitipon ed midweek a tatawagen ya Ministeryo tan Bilay na Kristiano. * Maliket tayo met ya aatendian so apatiran tinaon ya pantitipon tayo—say regional a kombension, duaran sirkiton asemblea, tan say Memoryal na impatey na Kristo. Akin et kaukolan ya atendian tayo iratan ya amin? Panoy inggapo tan inyaligwas na saray modernon agew a pantitipon tayo? Tan antoy ipapanengneng na panmoria tayod pantitipon nipaakar ed sikatayo?
Akin et Mantitipon?
3, 4. Antoy kakaukolanen nen Jehova ed saray totoo to? Mangiter na alimbawa.
3 Abayag lan kakaukolanen nen Jehova ya mantitipon iray lingkor to pian mandayew ed sikato. Singa bilang nen 1513 B.C.E., inter toy Ganggan ed bansan Israel, tan kaibad satan so sinimban Sabaton pian makapandayew so kada pamilya tan nibangat nipaakar ed Ganggan. (Deu. 5:12; 6:4-9) Nen inunor na saray Israelita itan ya instruksion, apaseseg iray pamilya tan nansiansian malinis tan mabiskeg ed espiritual so bansa. Nen agda inunor so Ganggan, tan imbaliwala da ray kakaukolanen a singa say regular ya pantitipon pian dayewen si Jehova, naandi pabor tod sikara.—Lev. 10:11; 26:31-35; 2 Awa. 36:20, 21.
4 Imanoen met so alimbawa nen Jesus. Niyugali toy sinimban onlad sinagoga diad agew na Sabaton. (Luc. 4:16) Kayari impatey tan inkioli to, intultuloy na saray disipulo so niyugali ran regular a pantitipon anggano inekal lay Sabaton. (Gawa 1:6, 12-14; 2:1-4; Roma 14:5; Col. 2:13, 14) Diad saraman a pantitipon, aglabat akaawat na instruksion tan panamaseseg iray inmunan siglon Kristiano noagta indayew da met so Dios panamegley na saray pikakasi, komento, tan kansion.—Col. 3:16; Heb. 13:15.
5. Akin et onaatendi tayod sinimban aral tan tinaon iran asemblea tan kombension? (Nengnengen met so kahon ya “ Tinaon a Pantitipon Pian Mankakasakey so Totoo na Dios.”.)
5 Ontan met natan, no onaatendi tayod sinimban aral tan tinaon iran asemblea tan kombension, ipapanengneng tayon susuportaan tayoy Panarian na Dios, naaawat tayoy biskeg manlapud masanton espiritu, tan napapaseseg tayoy arum diad pangipapatnag tayoy pananisia. Nagkalalo ed amin, pankanawnawa tayon idayew si Jehova panamegley na saray pikakasi, komento, tan kansion. Nayarin midumaay inkaorganisa na saray aral tayo natan no ikomparad pantitipon na saray Israelita tan saray inmunan siglon Kristiano. Balet, parehon importante iratan. Panon ya ginmapo tan inmaligwas iray modernon agew ya pantitipon tayo?
Sinimban Aral ya Mangipapaseseg a “Mangaro tan Manggawa na Maabig”
6, 7. (a) Antoy gagala na saray aral tayo? (b) Antoy pandumaan na saray aral na pigapigaran grupo?
6 Nen ginapoan nen Brother Charles Taze Russell ya anapey katuaan diad Salita na Dios, amoria ton kaukolan toy mitipon ed saray kapara ton manaanap met ed katuaan. Nen 1879, oniay insulat nen Russell: “Siak tan saray kaibak diad Pittsburgh et angorganisa na regular ya panagaral ed Biblia pian usisaen itan, kada Simba et mantitipon kami.” Pinaseseg iray manbabasa na Zion’s Watch Tower ya mantitipon, tan nen 1881, ginawa iray aral diad Pittsburgh, Pennsylvania, kada Simba tan Mierkoles. Imbaga na Nobyembre 1895 ya isyu na Watch Tower ya say gagala na saraman a pantitipon et pian “manuulop iray Kristiano, manaaroan tan manpapabiskegan” tan pian walay pankanawnawa na saray inmatendi ya manpapasesegan.—Basaen so Hebreos 10:24, 25.
7 Diad dakel a taon, agnampaparay inkaorganisa tan kabetbet na saray aral na nanduruman grupo na Saray Estudyante na Biblia. Singa bilang, oniay insulat na sakey a grupo ed America ya im-publish nen 1911: “Diad loob na sakey simba, maminlima kamin mantitipon.” Gagawaen da itan kada Lunes, Mierkoles, Biernes, tan mamiduad Simba. Onia ni insulat na sakey a grupo ed Africa ya im-publish nen 1914: “Mamiduad sakey bulan kamin mantitipon, manlapud Biernes ya anggad Simba.” Balet asabi panaon, inuman so inkaorganisa na saray aral tayo. Amtaen tayon magano so history na kada aral.
8. Anto ray pigaran tema ed publikon paliwawa nensaman?
8 Pantitipon Parad Publiko. Nen 1880, sanen ginapoan nen Brother Russell ya im-publish so Zion’s Watch Tower, inalig toy alimbawa nen Jesus tan linmad nanduruman lugar pian manpulong. (Luc. 4:43) Diad satan et inggapo nen Brother Russell so pangaligan ed Pantitipon Parad Publiko. Diad Watch Tower et impakabat so biahe nen Russell tan nabasa ditan ya sikatoy “maliket ya manpaliwawa ed publiko ‘nipaakar ed panarian na Dios.’” Nen 1911, kayarin niletneg iray klase odino kongregasyon diad pigaran bansa, pinaseseg so kada klase ya mangibaki na kualipikadon espiker ed nanduruman lugar pian mangiter na anemiran lektyur nipaakar ed panangukom, dondon, tan arum ni. Kayari na kada paliwawa, iyaanunsio lay ngaran na espiker tan tema na paliwawa ed ontumbok a simba.
9. Panon ya inuman so Pantitipon Parad Publiko diad inlabas na saray taon, tan panon mon nasuportaan iya?
9 Nen 1945, impakabat na The Watchtower so igapo na kampanyad interon mundo ya Pantitipon Parad Publiko. Ipaliwawad satan so nantutumbokan ya waloran lektyur ed Biblia nipaakar ed “kaplesan iran problema.” Diad dakel a dekada, aglabat inusar na saray apilin espiker iray teman inter na matoor ya aripen noagta nanggawa met ira na sarili dan paliwawa. Balet nen 1981, binilin so amin ya espiker ya ibase ray paliwawa da ed saray outline ya inter ed kongregasyon. * Anggad 1990, arum ed saray outline na paliwawa ed publiko et walay pibiang na dumerengel odino demostrasyon. Balet diad saman a taon, in-adjust iray instruksion tan manlapud saman et ginawa la itan ya diretson paliwawa. Nen Enero 2008, ginawan 30 minuto so 45 minuton publikon paliwawa. Anggano wala ray pananguman, siansian napapabiskeg na imparaan a maong ya paliwawa so pananisia tayod Salita na Dios tan nibabangat itayod nanduruman aspekto na Panarian na Dios. (1 Tim. 4:13, 16) Kasin maseet mon iimbitaan iray RV tan arum nin aliwan Tasi ya ondengel ed saray importantin paliwawa ya based Biblia?
10-12. (a) Anto ray pananguman ed Panagaral na Panag-bantayan? (b) Anto ray itepet tayod sarili tayo?
10 Panagaral na Panag-bantayan. Nen 1922, saray brother ya tatawagen a pilgrim—ministron ibabaki na Watch Tower Society pian manpaliwawad saray kongregasyon tan mangidaulod panagpulong—so angirekomenda na regular ya panagaral na The Watch Tower. Tinumbok na agagi itan ya suhestion, tan nen unaan et gagawaen so panagaral na Watch Tower balanglan diad midweek odino Simba.
11 Angiter so Hunyo 15, 1932 ya Watchtower na kaaruman ya instruksion no panon ya ikondukta iyan panagaral. Inusar so panagaral ed Bethel bilang pangaligan, tan imbaga na artikulo ya nepeg a sakey a brother so mangidaulod satan. Nayarin onyurong so taloran brother diad arap na pantitiponan tan mansusublayan iran manbasa na parapo. Diad saman et anggapoy niimprintan tepet ed artikulo, kanian binilin so mangikokondukta ya manurod saray dumerengel na mantepet nipaakar ed aaralen. Kayari to, turoen toy arum nin agagi ya onebat. No kaukolan nin linewen, binilin so mangikokondukta ya mangiter na “antikey tan malinew” ya eksplinasyon.
12 Nen unaan, naabuloyan so kada kongregasyon ya manpili na isyu ed magasin a labay na karaklan ya aralen. Balet, insuheri na Watchtower, Abril 15, 1933 ya aralen na amin a kongregasyon so sankabaloan ya isyu. Nen 1937, akaawat iray agagi na instruksion a nepeg ya gawaen itan a panagaral kada Simba. Wala ni ray kaaruman ya pananguman ed sayan pantitipon ya im-publish ed Oktubre 1, 1942 ya Watchtower a miparad gagawaen tayo natan. Unona, impakabat na magasin ya wala la ray tepet diad leksab na kada pahina na aaralen ya artikulo tan kaukolan ya saratan so itepet. Insan, imbaga met na satan a nepeg ya sakey oras so panagaral. Impaseseg met na magasin ya agbabasaen na saray onebat iray parapo noagta mankomento ra diad “dilin salita ra.” Say Panagaral na Panag-bantayan et siansia nin manunan paraan ya uusaren na matoor ya aripen pian itaryay espiritual a naakan diad dugan panaon. (Mat. 24:45) Maabig no itepet tayod sarili tayo: ‘Kasin sinimba ak ya manpaparaan parad panagaral na Say Panag-bantayan? Tan kasin pansasagpotan koy mankomento?’
13, 14. Anto ray pananguman ed Panagaral na Kongregasyon ed Biblia, tan antoy labalabay mod sayan aral?
13 Panagaral na Kongregasyon ed Biblia. Nen kapegleyay 1890’s, kayarin in-release so pigaran volume na Millennial Dawn, insuheri nen Brother H. N. Rahn, sakey ya Estudyante na Biblia ya manaayam ed syudad na Baltimore, Maryland, U.S.A., ya manporma ira na grupo na panagaral ed Biblia tan tawagen itan ya “Dawn Circles.” Nen unaan, sinali da iyan gawaen diad kaabungan. Nen Setyembre 1895, maabig so resulta na sayan panagaral diad pigaran syudad ed America. Kanian, insuheri na Watch Tower ed satan a bulan a nepeg ya gawaen na amin ya agagi iyan panagaral. Inkuan na satan a say mangikokondukta et nepeg a maong ya manbasa. Kaukolan ton basaen so sakey a sentence insan to pakomentoan ed saray dumerengel. No asumpal to lan abasa tan apantongtongan da lay kada sentence na parapo, basaen to ray teksto. Kayari na sakey a kapitulo, mangiter na antikey ya repaso so kada inmatendi.
14 Aminpigan inuman so tawag ed sayan panagaral. Tinawag iyan Berean Circles for Bible Study, ya impara dad saray inmunan siglo a taga Berea a maalwar ya angusisad Kasulatan. (Gawa 17:11) Asabi panaon, tinawag iyan Panagaral na Kongregasyon ed Libro. Natan, tatawagen la iyan Panagaral na Kongregasyon ed Biblia tan mantitipon so interon kongregasyon diad Kingdom Hall imbes ya grupo-grupo ed kaabungan. Diad pigaran dekada, nanduruman libro, brosyur, tan anggan saray artikulo na Panag-bantayan so inaral. Manlapu la nensaman, pinaseseg so amin ya mibiang ed sayan panagaral. Baleg so agawaan na saya pian napaaralem so kakabatan tayod Biblia. Kasin regular kan manpaparaan parad saya tan gagawaen moy anggaay nayarian mon mankomento?
15. Antoy gagala na samay Teokratikon Eskuelaan Parad Ministeryo?
15 Teokratikon Eskuelaan Parad Ministeryo. Oniay nanonotan nen Carey Barber ya manlilingkor ed saman diad headquarters ed Brooklyn, New York: “Nen Lunes na labi, Pebrero 16, 1942, inimbitaan so amin ya lalakin membro na pamilyan Bethel ed Brooklyn ya manpa-enroll ed tatawagen natan ya Teokratikon Eskuelaan Parad Ministeryo.” Si Brother Barber, ya nagmaliw a membro na Mananguley ya Ulop, et deneskribe to so eskuelaan a “sakey ed saray makapadinayew a bendisyon nen Jehova ed totoo to diad modernon panaon.” Talagan maabig so resulta na sayan kurso ta atulongan iray agagin lalaki ya napaaligwas so panagbangat da tan abilidad dan manpulong. Kanian manlapu nen 1943, im-publish so bokletan Course in Theocratic Ministry tan ag-abayag et intaryad saray kongregasyon ed interon mundo. Imbaga na Watchtower, Hunyo 1, 1943 ya say gagala na Teokratikon Eskuelaan Parad Ministeryo et tulongan so totoo na Dios ya “nipasal a magmaliw ya mas marunong a tasi diad panangiyabawag ed Panarian.”—2 Tim. 2:15.
16, 17. Kasin dunong ed panagsalita labat so imbangat ed samay Teokratikon Eskuelaan Parad Ministeryo? Ipaliwawa.
16 Nen unaan, parad dakel et makapanerbiyos so manpaliwawad arap. Si Clayton Woodworth, Jr., ya say ama to et basta labat impriso nen 1918 kaibay Brother Rutherford tan arum ni, et nanonotan to ni alikna to nen unaan ya asainmin tod eskuelaan nen 1943. Inkuan to: “Nairapan ak a manpaliwawa. Singa dinmukey so dilak, amagaay sangik, tan no aliwan singa maksil ya ungol so boses ko, singa esaes.” Balet, legan ya onaaligwas so abilidad nen Clayton, dakel so naawat ton pribilehyo a manpaliwawa. Aglabat apaaligwas na eskuelaan so abilidad ton mansalita. Noagta imbangat met na satan ed sikato so kaimportantian na panagpaabeba tan panagmatalek ed si Jehova. Imbaga to: “Amoriak ya aliwan say espiker so importante. Pero no manparaan ya maong tan sigpot a manmatalek ed si Jehova, dengelen day ibabaga to tan makaaral irad sikato.”
17 Nen 1959, naimbitaan iray agagin bibii ya manpa-enroll ed eskuelaan. Imbaga nen Sister Edna Bauer ya nadngel to iyan anunsio diad samay asemblean inatendian to. “Agko nalinglingwanan may liket na saray sister,” so kuan to. “Natan et dinmakel so oportunidad da.” Diad inlabas na taon, dakel ya agagi so malikeliket ya nampa-enroll ed Teokratikon Eskuelaan Parad Ministeryo pian paibangat ed si Jehova. Diad panaon tayo, siansia nin makakaawat tayo na ontan ya panangipasal diad aral tayod midweek.—Basaen so Isaias 54:13.
18, 19. (a) Panon tayon makakaawat natan na praktikal a giya pian nagawaan tayoy ministeryo tayo? (b) Akin et mangakansion tayod saray aral? (Nengnengen so kahon ya “ Pangansion Nipaakar ed Katuaan.”)
18 Pantitipon Parad Panagserbi. Nen 1919, wala la ray pantitipon pian naorganisa so lawak na kimeyan. Diad saman, saray mangibubunog na literatura labat so onaatendi ed satan a pantitipon. Ginmapo nen 1923, maminsan ed sakey bulan ya gagawaen so Pantitipon Parad Panagserbi, tan onaatendi lay interon klase odino kongregasyon. Nen 1928, pinaseseg iray kongregasyon ya gawaen a sinimba so Pantitipon Parad Panagserbi. Tan nen 1935, impaseseg na The Watchtower ed amin a kongregasyon ya ibase itan a panagaral ed impormasyon ya im-publish ed Director (ag-abayag et tinawag ya Informant insan nen kien et Ministeryo Tayo ed Panarian). Asabi panaon, sayan pantitipon et nagmaliw lan regular a kabiangan na aral ed kongregasyon.
19 Diad sayan panaon, naaawat tayod midweek ya pantitipon tayo so praktikal a giya no panon ya gawaen so ministeryo tayo. (Mat. 10:5-13) No makakaawat ka lay workbook ed aral, kasin aaralen tan iyaaplikam iray suhestion ed satan diad ministeryom?
Sankaimportantian ya Pantitipon ed Interon Taon
20-22. (a) Akin ya nonodnonoten tayoy impatey nen Jesus? (b) Anto ray bendisyon ed sika diad tinaon ya iyaatendim ed Memoryal?
20 Ingganggan ed saray papatumbok nen Jesus ya nodnonoten day impatey to anggad isabi to. Singa say selebrasyon a Paskua, maminsan ed sakey taon ya gagawaen so Memoryal na impatey na Kristo. (1 Cor. 11:23-26) Kada taon, onaatendid sayan pantitipon so minilyon a totoo. Nipapanonot na saya ed saray alanaan so pribilehyo dan miuley ed Panarian. (Roma 8:17) Tan diad saray arum a karnero, napapakiwas iran respetoen a maong so Ari na Panarian na Dios tan manmatoor ed sikato.—Juan 10:16.
21 Binidbir di Brother Russell tan saray kakaiba to so kaimportantian na pannodnonot ed Pangdem na Katawan tan amta ran kaukolan iyan nodnonoten maminsan labat ed sakey taon. Inkuan na Abril 1880 ya Watch Tower: “Pigay taon lan niyugali na maslak ed sikami diad Pittsburgh ya . . . nodnonoten so Paskua [Memoryal] tan mibiang ed saray emblema na laman tan dala na Katawan tayo.” Ag-abayag, ginawa iray kombension kaibay Memoryal. Nen 1889, diad sankaunaan a pankanawnawa et inalay bilang ed ontan ya pantitipon, 225 so inmatendi tan 22 so abautismoan.
22 Natan et agti la ipipilad programa na kombension so Memoryal, balet iimbitaan tayoy amin ed lugar tayo ya onatendid satan diad Kingdom Hall odino diad nirentaan ya pasilidad. Nen 2013, masulok a 19 milyon so inmatendid Memoryal na impatey nen Jesus. Talagan pribilehyo tayoy onatendid Memoryal tan pasesegen so arum ya milad sikatayo ed satan ya sankasagradoan ya labi! Kasin maseet mon iimbitaan so dakel anggad posible diad Memoryal kada taon?
No Antoy Ipapanengneng na Panmoria Tayo
23. Antoy panmoriam ed saray pantitipon tayo?
23 Ag-ipapasen na saray matoor a lingkor nen Jehova ya pabelat so bilin ya mantitipon. (Heb. 10:24, 25; 1 Juan 5:3) Singa bilang, labalabay nen Arin David so onlad abung nen Jehova pian mandayew. (Sal. 27:4) Panlikliketan toy milimog ed saray kapara ton mangaarod Dios. (Sal. 35:18) Ontan met nen Jesus. Anggan nen ugaw ni, talagan pipilaleken to lay onlad abung na Ama to pian mandayew.—Luc. 2:41-49.
Ipapanengneng na kaaralem na pilalek tayon mantitipon ya talagan tua ed sikatayo so Panarian na Dios
24. Sano onaatendi tayod saray pantitipon, antoy pankanawnawa tayon ipanengneng?
24 Sano onaatendi tayod saray pantitipon, ipapatnag tayoy panangarod si Jehova tan pilalek ya pasesegen iray agagi. Ipapatnag tayo met ya labalabay tayon aralen no panoy pampasakop ed Panarian na Dios, ta diad saray aral, asemblea, tan kombension et manuna tayon naaawat so panangipasal. Sakey ni, itataryad pantitipon tayo so dunong tan biskeg ya kaukolan tayo pian nagawaan so sakey ed saray sankaimportantian a kimey ya susumpalen na Panarian na Dios natan—say panggawa tan pangipasal ed disipulo na Arin Jesu-Kristo. (Basaen so Mateo 28:19, 20.) On, ipapanengneng na kaaralem na pilalek tayon mantitipon ya talagan tua ed balang sakey ed sikatayo so Panarian na Dios. Komon ta lawas tayon pablien iray pantitipon tayo!